Bizitza erdigunean jartzeko bidean... urratsak\n“Utopia zerumugan dago.\nBi urrats ematen ditut,\nbera bi urrats aldentzen da,\neta zerumuga hamar urrats urrunago joaten da.\nOrduan, zertarako utopia?\nBa horretarako, aurrera egiteko.”\nZibilizazio krisi batean murgilduta gaude, eta kolapso baterantz goaz. Planetako baliabideak bukatzen ari diren heinean, desazkundea eman, emango da. Nola emango den da, ordea, afera. Azken unera arte ezikusia egin diezaiokegu errealitateari, eta leher egitean, bizirauteko borroka kaotiko batean murgildu; edo gaurdanik erritmoa jaitsi eta norabidea alda dezakegu. Ekiteko atzerakontua martxan da.\nKapitalismoa sistema harrapakaria da, hazkundea bizirauteko beharrezkoa du, eta beraz, azken unera arte suntsitzen jarraituko du: neurri leungarriek kolapsoa atzeratu besterik ez dute egingo. Sistema aldatzea ezinbestekoa da.\nHorretarako, egitura sozioekonomikoa eta gure bizi-ereduak aldatu behar ditugu ezinbestean. Herrien burujabetza berreskuratu eta herritarren parte-hartzea eta demokrazia oinarri izango dituen trantsizioa martxan jarri. Ekologikoki sostengarria, sozialki justua eta demokratikoki diseinatua den trantsizioa. Bizitzak erdigunean jarri eta berau sostengatzeko beharrezkoak diren lan guzti horiei ikusgarritasuna eta balioa eman. Eta, nola ez, komunitatearen artean banatu. Elkartasunezko eta berdintasunezko balioak indartu, justiziari benetako zentzua eman. Gure bizitzen burujabetza berreskuratu, merkatuen zerbitzura egoteari utzi eta bizitzak erdigunean jarriko dituen eredu bat eraikitzeko.\nBaina, nola egiten da hori? Nondik has dezakegu bizitza erdigunean jartzeko trantsizio hau? Zeintzuk dira bide horretan eman beharreko urratsak?\nHorri erantzutera datoz URRATSAK, Ipar Hegoa Fundazioak urtarriletik aurrera hilean behin argitaratuko ditugun artikuluak. Hain handia da eman beharreko aldaketa, urrats handi zein txikiak daudela proposatzeko. Proposamen horiek jaso nahi ditugu, eztabaidagai jarri. Bidea nola egin hausnartu, eta urratsak ematen hasi, ez baitugu galtzeko denborarik.\nUrrats batzuk norberak ematekoak izango dira, gure ekintzek izugarrizko balio eraldatzailea dutela uste dugu eta. Beste batzuk taldean, komunitatean, ematekoak izango dira, bide honek, bakarrik eginda, ez baitarama inora. Beste batzuk, administrazio publikoen bidez eman beharko dira, egiturazko aldaketak bultzatu nahi ditugulako, eta beraz egitura zaharrak suntsitu. Ez ditugu urratsok zama bat, sakrifizio bat bezala ulertu behar, prozesu askatzaile bezala baizik. Hilean urrats bat, urratsez urrats egiten baita bidea.\n0. URRATS hau abiapuntua izango da: sistema aztertzen murgilduko gara Eduardo Galeanoren hitzak bidaide hartuta. Alde batetik, inor gutxi delako kapitalismoa hitzekin hain ondo biluzteko. Bestetik, inor gutxi delako gai urratsez urrats bidea egiteko hainbeste gogo transmititzeko. Baina, ezeren gainetik eta batez ere, bizitzari gorazarre egin eta benetan bizitzea merezi duten bizitzak eraiki eta bizitzeko gogoa transmititzeko duen gaitasunagatik.\n“Utopia zerumugan dago. Bi urrats ematen ditut, bera bi urrats aldentzen da, eta zerumuga hamar urrats urrunago joaten da. Orduan, zertarako utopia? Ba horretarako, aurrera egiteko.”


MONDRAGONen 2018ko Kongresua. – Federación de Cooperativas Agro-alimentarias de Euskadi\nMONDRAGONen 2018ko Kongresua.\nazaroa 15, 2018 Byadmin InBerriak\nEmaitzen banaketa baliabide propioak indartzeko”onarzenen da, kooperatibak indartzeko.\nAtzo. MONDRAGON Korporazioaren 2018ko Kongresua egin zen Donostian. Hitzordura guztira 650 konpromisario daude deituta, talde kooperatiboan integratuta dauden kooperatiba guztiak ordezkatzeko.\nAurtengo edizioan, besteak beste, organo korporatiboek egindako gestioa aurkeztu zen, bai Batzorde Iraunkorraren aldetik –aurretiaz kide guztiei bidalitako agiri batean ere aurkeztuta–, bai Kontseilu Orokorraren aldetik. Halaber, Kongresuan “Emaitzen banaketa baliabide propioak indartzeko” izeneko ponentzia aurkeztu, eztabaidatu eta onartu zen, kooperatiben egoera finantzarioa eta beren negozioen iraunkortasuna indartzeko helburu nagusiarekin.\nForo horretan, Kontseilu Orokorreko lehendakari Iñigo Ucinek, bere mezuan, kooperatibek munduko eraldaketa testuingurura etengabe egokitu beharra dutela aipatu zuen, “aldaketa azeleratu batean murgilduta baitago, zeinak modu erabakigarrian eragiten dien Korporazioaren negozioei”. Ucinek egokitzapen horri aurre egiteko funtsezkoak izango diren alderdietan jarri zuen arretagunea, eta pertsonen ekarpena azpimarratu zuen, “erdigunean pertsona kooperatibistak jarrita, taldean lan eginez, kultura partekatu batekin, gure erakundeentzat talentua erakartzeko eta garatzeko gaitasunarekin”. Elkarren arteko lankidetza indar handiagoz bultzatu beharra ere aipatu zuen, “bai elkartasunari dagokionez, bai negozioei lotutako alderdiei dagokienez, etxe barruan zein kanpoan”. Halaber, berrikuntzaren rol esanguratsua azpimarratu zuen, “baina ez soilik teknologikoa, baizik eta merkatuaren garapenarekin eta taldeek erronka konplexuenei zerikusia duten erronkei aurre egiteko duten jarrerarekin zerikusia duena”. Bere mintzaldian beste hainbat alderdi ere nabarmendu zituen, hala nola presentzia globala bultzatzeko beharra, negozioen sendotasun finantzarioa eta digitalizazioaren erronka.\nMONDRAGONek 2018an izan duen bilakaerari dagokionez, esan zuen positiboa izaten ari dela, salmenta metatuak iazkoak baino handiagoak izanik, eta enplegu sorreraren inguruko zifrak gorantz doazelarik; horrek azken urteetako joera berresten du, bereziki industri arloan, non “azken bost urteetan 8.000 lanpostu berri baino gehiago sortu baitira”.\nBaliabide propioei buruzko ponentzia\nGaur onartu berri den ponentziaren helburua da kooperatiben baliabide propio iraunkorrak (erreserbak) sendotzea. Ponentzia bat dator 2017-2020 Politika Sozioenpresarialean ezarri zen erronkarekin, etorkizunera begira negozioen iraunkortasuna ahalbidetzeko, eta horretarako ezinbestekoa da kooperatibek finantza eta ondare egitura sendoak eta orekatuak edukitzea.\nPonentziak proposatzen du ratio hauek hartzea erreferentzia gisa:\nEnpresa Errentagarritasunaren Tasa (> %9);\nFinantza zor Garbia/Ebitda (< 2,5)\nIndependentzia Ratioa (>1).\nKooperatibak ratio horiek betetzen baditu, emaitzak banatzeko gaur egun dauden arauak mantentzen dira. Aitzitik, kooperatibak ez baditu erreferentziazko ratio horiek lortzen, emaitzak banatzeko irizpideak aldatu egiten dira, eta, horrenbestez, bazkideen kapitalerako\nekarpenen interesen sortzapena eta itzulkin kooperatiboak gehiago mugatzen dira, erreserben zuzkidura handitzeko.\nMONDRAGONen Kongresua zer da?\nKongresua MONDRAGON gidatzeko jarraibide edo irizpide nagusiak ezartzen dituen organoa da, hau da, interes komuneko funtsezko gaiei buruzko oinarrizko politikak definitzen dituena. Urteroko hitzordu korporatibora guztira 650 konpromisario daude deituta, taldean integratuta dauden kooperatiba guztiak ordezkatzeko. Organoan, halaber, kooperatiba berrien sarrera onartzen da, eta Batzorde Iraunkorraren –Kongresu batetik bestera diharduen ordezkaritza instituzionaleko organoa– eta Kontseilu Orokorraren –Korporazioaren zuzendaritza organoa– gestioaren deskargua egiten da.\nFEDERAZIOAK, ELIKAGAIEN ETA EDARIEN SISTEMA BATEN IRAUNKORTASUNAREN EBALUAZIOAN PARTE HARTZEN DU.


Asteroko kronikie: Mendazona\n210919: Petrus, Gotzon, Xabi, Mariano, Oier.\nMendazona (Ispaster-Ea), ADESeko beterano Elaxarrek gidatuta lau zulo barrittan lehelengo ikustaldixa egittera. Zona kuriosua da, itxuraz marga geruza baten gaiñetik doiazen lurpeko korrientien azpi-janak baldintzatuta. Elaxarren arabera, ikusi dogun lehelengo zulua (G-140, ur-hobi aktibua) asko aldatu da azken urtietan; garai batzutan ura bertan pillatu izan da, aintzira txiki bat egin arte, eta gaur egunian sakondu eta haundittu da. Gotzon sartu da bertan, eta 5 metrotara sedimentuz guztiz blokeauta topau dau.\nBigarren zuluak, G-141, handik metro batzutara dagon beste hobi aktibo intermitente bat (lokatz freskuan ikusten da) burua sartzeko beste emoten zeban, eta antesala txiki baten eskuma aldian, kareharrizko horma txiki baten gaiñetik harrixa botata, 15 bat metro jausten da. Desobstrukziñua erreza da, eta hobeto begiratzia mereziko dau. Haize gitxi, halan be.\nMendixan behera segiduta, Argineko ubegirutz (nahaste toponimikua dago itxuraz; guk Argin modura katalogauta genkazen zuluak ez diraz gaur ikusi doguzenak), hirugarren zulora allegau gara., G-142 Honen tamañuak harrittu gaittu: lezia benetakua, marga-geruzian eta kareharrixan kontaktuan, ur korrientiak garbi-garbi lagatako harrixian zihar. Bihurgunez bihurgune, 20 bat metro barneratu gara, horizontalian; Gotzonek esan dabenez, katazulo baten aurreko desob gune baten geratu da, blokiak erretiratzen pasatzeko modukua. Haize gitxi. Bertan bio lagin batzuk jasota: 3 Gyas, 1 Meta, 1 masma txikixa, 1 Elona.\nLaugarrena, G-143, sasi askoko gune baten topau dogu: sarrera bikotxeko lezia, destrepian errez bajatzeko modukua. Neu bakarrik jaitsi naiz, eta morfologia beretsuko lekuetan zihar, pasabide haizedun baten aurrian geratu naiz (3-4/10 Beaufort-Etxebarria). Bertikala, 50x20 bat zm, eta grabillaz beteta; ostian, baltza. Honek bai merezi dau hobeto begiratzia. Bio lagin bat: Oxychillus 1.\nIbillaldixa segiduta, Argin ubegi nagusira allegau gara; punpaketa estaziño batekin, itxuraz gaur egunian ez dana erabiltzen Aboitiz basarrixen inguruko akuiferua erabiltzen hasi zanetik. Hortik barriro Elaxarren etxerutz egin dogu, eskerrak emonez eta zona honetako esploraziñuei ekitteko gogoz.\nAsteburu ona izan da: atzo jardunaldixa Iturritzen izan zan (meandro barri bat esploratzeko lagata), eta gaur beste batzuk (Javi, Antua...) Mandoian izan dira; itxuraz hárek be egun produktibua izan dabe (explo 2 eta zonako ubegi nagusixa lokalizauta), Jose Manuel basarrittarran laguntziaz. Martxa onian gabiz.\negilea: ADES / ordua 21:03:00\nEtiketak: bioespeleologia, ispaster, mendazona


Ebox-platform etxeko sarea osatzeko | Supazter Digitala\nHasiera > Linux\t> Ebox-platform etxeko sarea osatzeko\nEbox-platform etxeko sarea osatzeko\n2010/04/29 iker\tUtzi iruzkina Go to comments\nDagoeneko badakigu ubuntu erabiliko dugula sistema eragile bezala, arduino plaka eragile elektrikoak piztu eta itzaltzeko eta gainera gure multimedia etxean barrena (kampora ere nahi izanez gero) partekatzeko zer erabili. Baina horretarako etxeko sarea ezarri beharko dugu eta honetarako ebox-platform proposatzen dut.\nKontua da etxeko sarea ezartzen ari nintzela internet partekatzeko zerbaiten beharra nuela konturatu nintzen.Proxy baten beharra. Aurrerago multimedia partekatzea ere bururatu zaitzaidan eta hortarako nas batekin moldatu nintekeen.Orduan ordenagailua 24 orduz interneten egongo denez firewall eta antibirusa ( linux-en ez daude birus asko baina behar bada) ezartzea ez legoke gaizki. Beraz bilketan hasi nintzen. Squid proxy-arentzat, freenas nas-arentzat eta ipcop firewall-arentzat. Baina ez nuen etxea ordenagauluz bete nahi eta azkeneak ebox-platform aurkitu nuen. Guzti hori eta gehiago ematen dit. Web-gui baten bidez konfiguratzen da oso modu erosoan.\nHonek tamalez arazo bat dakar. Bere era osoan erabili ahal izateko ubuntu 8.04 LTS bertsioa beharrezkoa da. Beraz ubuntu 10.04 batean erabili nahi baldin badugu era mugatu batean egingo dugu. Instalazioa repositorioetatik egiten da:\nsudo aptitude install ebox ebox-squid ebox-dhcp ebox-samba ebox-printers\nBaina ez dut gomendatzen oraindik egitea. Laister, ekainean diotenez, prest izango bait dute ebox-platform 2, ubuntu lucid-en erabiltzeko. Gainera nire ideia beraiek eskaitzen duten distribuzioa instalatzea da eta behin hori edukita beste guztia.Ordenagailua ahal den eta arina izatea daukat helburutzat eta horretarako ingurune grafikoa kargatuegia ez egotea komenigarria da gero soilik beharrezkoak dauzkagun gauzak instalatzeko\nAurrerago komentatuko dut ebox-platform instalazioa nola egin\nMailak:Linux Etiketak: linux, zentyal\nArgia piztu ordenagailuaren bitartez Mythtv edo Xbmc


Hobekik Euskal Herriko hondakin kudeaketaren egoera aztertu du : Oarsoaldeko Hitza\nHobekik Euskal Herriko hondakin kudeaketaren egoera aztertu du\nErrefusa nola tratatu gehiegi aztertu dela iritzi du udalerrien elkarteak, murrizketaren alde egin beharrean. Europaren zuzentarauak betetzearen alde egingo dute.\nIñigo Gaztelu Larrabetzuko alkatea, Eneritz Arbelaitz Oiartzungo alkateordea eta Mattin Aldaia Hernaniko zinegotzia.\nPasa den udaberrian eratu zuten Hobeki elkartea, hondakinen kudeaketa arduratsu eta jasangarriaren alde dauden hainbat tokiko erakundeek. Tartean da Oiartzungo Udala.\nGaur goizean, Larrabetzun (Bizkaia), aurkeztu dute Euskal Herriko hondakinen kudeaketari buruz egindako azterketa. Ez dagoenez politika komunik, herrialde bakoitzaren egoera aztertu dute.\nHiri hondakinen gaur egungo kudeaketa eredua “jasangaitza” dela iritzi dute; modeloa “ekoitzi-erabili-bota” dela azaleratu dute. “Ezinbestekoa da hondakina baliabide bezala ulertzea. Europar Batasuneko ildo estrategikoak baliabideen efizientzia maila altuago bat lortzeko bidean ezarri dira”, zehaztu dute.\nEuropako Batasunak dituen hondakinen gaineko zuzentarauek helburu hauek betetzea behartzen dute: 2020rako, hiri hondakinen kopuruaren erdia birziklatu eta berrerabiltzea.\nEuskal Herrian hainbat tratamendu mota ematen ari direla esan du Hobekik, eta Europako zuzentarauak Nafarroan bakarrik beteko lirateke. Ipar Euskal Herriko datu bereizirik ez dute —Akitania Berriaren barruan daude—, eta Araba eta Gipuzkoan tramitatzen ari diren planek helburuak betetzeko ekintza estrategikoak definitzen dituztela ziurtatu dute. Hori bai, batzuetan zehaztasun handirik gabe ematen dela. Bizkairako plan baten beharra aldarrikatu dute.\n“Zer dela eta ez ditugu Europako Zuzentarauaren helburuak betetzeko gidalerroak zehazten? Zer egiten ari gara gaizki?”, galdetu dute. Aitortu dute gauza batzuek hobera egiten ari direla, baina badela zuzentzekorik: “Orain arte indarrak errefusa tratatzeko teknologia eta prozesua hobetzen jarri ditugu, errefusa murrizteko estrategiak garatu beharrean. Zabortegietara edo errauskailuetara bideratzen ditugun hondakinen artean errekuperatu edo birziklatu daitekeen hondakin asko dago”.\nSortzen den hondakinen zati handiena organikoa dela esan dute, eta gakoa hor dagoela. Jakinarazi dute zaila dela datuak lortzea, Hondakinen Behatokiaren sorrera eskatu dute.\nAzterketak hiru ondorio nagusi azaleratu ditu. Batetik, Europak ezartzen dituen helburuak Euskal Herrian ez direla betetzen. Bestetik, errefusarekin material birziklagarria jasotzen dela, eta errefusa murrizteko politika zehatzak zeharka aipatzen direla plan estrategikoetan. Hirugarrenik, organikoa bereizi eta egoki tratatzea oinarrizkoa dela Europako neurriak betetzeko.\nIragarri dutenez, Hobekik aurrerantzean azterketa horretan oinarrituta egingo du lan. Tokiko erakundeen elkartea denez, aurrerantzean jardunbide egokiak proposatzen eta zabaltzen jardungo duela jakinarazi dute. “Gure printzipioekin bat egiten duen tokiko erakundeekin lanean jarraituko dugu, interes komunaren mesedetan lankidetza sustatzen jarraitzeko”.


Giza Eskubideen inguruko berriak, nola komunikatu behar dira?\nEuropako Hizkuntza Aniztasunaren Foroa\nArts & Culture, Google-en plataforma berria\nPublicado por asmoz a 05/07/2016\nGiza Eskubideen gaia egun pil-pilean dagoen gai nagusietako bat da, bai kaleko jendearen ahotan zein komunikabideetan. Izan ere, mundu mailan ematen ari diren gertaerek, egun, XXI.mendean gauden honetan, Giza Eskubideen urraketa eta zapalketak oraindik ematen direla argi erakusten digute.\nBaina nola komunikatu daiteke hori guztia era egoki eta zuzen batean? Gizabanako guztiek dute iritzi-eta adierazpen-askatasuna. Eskubide horrek barne hartzen du erlijioa eta sinesmena aldatzeko askatasuna eta bakoitzaren iritziengatik inor(k) ez gogaitzeko eskubidea, ikerketak egitekoa eta informazioa eta iritziak mugarik gabe eta nolanahiko adierazpidez jaso eta zabaltzekoa.\nHori guztia kontutan hartuta kazetariek kontu handiz ibili beharra daukate informazioa landu eta helarazterako orduan. Eurek emandako berria, edo idatzitako notizia, milaka eta milaka pertsonek irakurri, entzun edo ikusiko baitute eta horrek izan dezakeen efektu biderkatzailea ikaragarria da. Horregatik, funtsezkoa da berria argitaratu aurretik egin behar den lanketa prozesua. Horretan piska bat sakondu nahi izanez gero, Asmoz Fundazioak aurten 2.urtez jarraian antolatu duen Giza Eskubideak eta Hedabideak ikastaroa gomendatzen dizuet.\nBideo-jokoak sortu eta garatu


Bilbao Night Marathon: entrenamendua egiteko 100 plaza oparituko ditugu\nUrtero, urriko hirugarren asteburuan, aparteko kirol-ekitaldi batek astintzen du Bilbo. EDP Bilbao Night Marathon da, su artifizialek, musikak eta kale-ikuskizunek giroturik kalerik kale egiten den gaueko maratoia.\nLABORAL Kutxan urte batzuk daramatzagu Europan bakarra den ekitaldi hori babesten, eta, aurten, iaz bezala, sasoirik onenean iristen lagundu nahi dizugu. Horregatik, Javier Conde eta Jon Salvador atleta profesionalak izango ditugu berriro gurekin, entrenamendu esklusibo bat egiteko. Horretan parte hartzeko 100 plaza besterik ez dago; beraz, eman izena lehenbailehen, iaz 20 ordu igaro aurretik agortu ziren eta.\nEta jarrai gaitzazu sare sozialetan, lasterketari ematen diogun babesa ez baita hor amaitzen eta, uda ostean, dortsal-zozketa bat egongo da. Bizkor ibili!\n100 plazak egun bakar batean agortu ziren iaz\nMaratoia, maratoi erdia edo 10 kilometroko lasterketa edo lasterketa pirata. EDP Bilbao Night Marathonek 3 distantzia eskaintzen ditu aukeran. Javi Condek eta Jon Salvadorrek 2 entrenamendu prestatu dituzte probarik arinenetzako, infografian ikus dezakezunez.\nBaina, gainera, beren burua eskaini dute 100 lagun –inprimakiaren bidez izena ematen duten lehenak– lau egun hauetan entrenatzeko: irailaren 10ean eta 17an eta urriaren 1ean eta 15ean.\nParte hartu nahi baduzu, jarri zure datuak inprimakian lehenbailehen; izan ere, 100 lagunek soilik izango dute bi entrenamenduetan parte hartzeko aukera, eta izena ematen duten lehenak izango dira. Anima zaitez. Zure errekorra gainditzeko eta kirolaz inoiz bezala gozatzeko aukera paregabea da.\nJarrai gaitzazu sare sozialetan eta lortu zure dortsala doan\nAukeratu gustukoen duzun sarea edo sareak eta jarrai gaitzazu Twiterren, Instagramen edo gure Facebook orrialdean. Izan ere, uda ostean, lasterketarako dortsalak doan zozkatuko ditugu. Ez utzi pasatzen parte hartzeko aukera hau eta egin korrika Bilboko kaleetan barrena San Mamesetik Guggenheimera, giro paregabe batean, milaka pertsonak animatuta eta lasterketa guztiz berezian.\nLortu bi atleta handirekin entrenatzeko plaza\nZiur aski ezagutzen dituzu: Jon Salvador eta Javi Conde aparteko atletak dira. Beren ahaleginaren eta arduraren bidez ohorea eman diote maratoiari.\nJavi Condek urrezko zazpi domina eta zilarrezko bi irabazi ditu bost Joko Paralinpikotan, eta Joko Olinpikoen egoitza guztietan maratoiak egin dituen pertsona bakarra da. Jon Salvadorrek, berriz, oso maratoi gogorrak irabazi ditu, hala nola Saharakoa, bertako errekora gaindituta, gainera. Elkarrekin sekulako talde atletikoa sortu dute, eta erronka ikusgarriei aurre egin diete, hala nola Athleticen gabarraren gainean eginiko maratoiari eta “Lurraren erdiguneranzko” lurpeko ibilbide bati.\nTags: Bilbao Night Marathon maraton zozketak


Euskal Herria Bildu - EH Bilduk Nafarroako Gobernuari eskatu dio osasungintza unibertsala eta doakoa bermatzen jarrai dezan\nEH Bilduk Nafarroako Gobernuari eskatu dio osasungintza unibertsala eta doakoa bermatzen jarrai dezan\nEH Bilduk Nafarroako Parlamentuan mozioa aurkeztu du joan den astean Auzitegi Konstituzionalak ebatzitako epaiaren kontrako jarrera erakuts dezan. Epai honek ontzat ematen du 16/2012ko Erret Dekretua, bai eta bertan osasun laguntzan ezarritako bazterkeria ere. Epai horrek Nafarroako Parlamentuak Erret Dekretuaren kontra ezarritako helegitea bertan behera uzten du. Gogoratu behar da Erret Dekretu honek hainbat murrizketa ezartzen zituela “osasun sistemaren jasangarritasuna bermatze aldera”.\nAurkeztutako mozioak, halaber, eskatzen du Nafarroako Parlamentuak Nafarroan bizi den pertsona ororen, baita egoera administratibo ez arautuan daudenenak ere, osasun laguntza unibertsala, doakoa eta publikoa jasotzeko eskubidearekin bere konpromisoa har dezan.\nHalaber, mozioak Estatuko Gobernuari eskatzen dio Erret Dekretua bertan behera utz dezan, inolako pertsona baztertua izan ez dadin bere egoera administratiboa, soziala edo lan egoera dena delakoa izanda ere.\nBukatzeko, Nafarroako Gobernuari eskatzen dio inolako esku hartzerik ez onartzeko eta osasun laguntza unibertsala eta doakoa bermatzen jarrai dezan.\nEH Bilduren ustez, helegitearen aurkako epaia irmoa bada eta irizpide ekonomikoetan oinarritzen bada, epai injustua eta oso larria izango da. Ildo honetan, koalizioak azpimarratu nahi du Nafarroako Parlamentuak 8/2013ko Foru Legea onartu zuela, Nafarroako biztanle guztiok osasun laguntza unibertsala eta doakoa bermatzeko asmoz. Lege hau indarrean badago ere, Auzitegi Konstituzionalak bere kontrako helegitea jarri zuen.\nAzkenik, EH Bilduk adierazi du osasungintzarako eskubidea ezin dela jendartearen eremu batendako luxua izan, eta inongo egoera ekonomikok ezin duela eskubide horren urraketarik justifikatu. Era berean, Nafarroan gehiengo sozial eta politikoak osasungintza unibertsala bermatzeko duen borondate irmoa gogora ekarri du, eta hori ahalbidetzeko beharrezkoak diren neurriak hartzeko eskubidea aldarrikatu du, inongo esku hartzerik onartu gabe.


Basque (eu) : Template “libtaskbar” : Hardy (8.04) : Translations : kdebase package : Ubuntu\nErakutsi mahagain guztietako leihoak\nAukera hau itzaltzean ataza-barran bakarrik uneko mahaigaineko leihoak bistaratuko dira. \_n\_nLehenespenez, aukera hau hautatuta dago eta leiho denak bistaratzen dira.\nErakutsi bakarrik minimizatutako leihoak\nHautatu aukera hau ataza-barran bakarrik minimizatutako leihoak bistaratzea nahi baduzu. \_n\_nLehenespenez, aukera hau ez dago hautatuta eta leiho denak bistaratzen dira.\nAtaza-barra beterik dagoenean\nTaldekatu ataza antzekoak:\nAtaza-barrak leiho antzekoak taldeka ditzake botoi bakunean. Hauetako botoi batean klik egitean menu bat bistaratzen da talde horretako leiho guztiak erakutsiz. Hau erabilgarria da Erakutsi leiho denak aukerarekin.\_n\_nAtaza-barrak inoiz ez taldekatzeko leihoak agindu dezakezu, beti taldekatzeko edo Ataza-barra beterik dagoenean.\_n\_nAtaza barrak leihoak beterik dagoenean taldekatuko ditu lehenetsiz.\nOrdenatu leihoak mahaigainen arabera\nContributors to this translation: marcos.


Hiztun guztiak garrantzitsu, hiztun diren heinean | Lantalan\n“Gure alabari euskaraz egiten diogu”\n32 urte inguru ditut eta Tolosaldean jaio eta bizi naiz. Euskara etxean ikasi nuen, txikitan, nire ama euskalduna da baina, aitak euskara galdu zuen, gure inguruko hainbati gertatu zitzaien moduan. Ikastolan euskaraz ikasi nuen eta ingeniaritzako lehenengo maila ere euskaraz egin nuen. Ondoren, Bartzelonara joan nintzen nire ikasketak amaitzera, Master bat egin nuen eta klaseak katalanez izaten ziren, han ulermen maila bat lortu nuen, nahiz eta nahiko galduta daukadan.\nOrain alaba bat daukat eta euskaraz egiten diogu, lanean ere gehien bat euskaraz egiten dugu bai departamentuan, baita klaseetan ere.\n“Zerbait galtzen nuela sentitzen nuelako hasi nintzen euskara ikasten”\n31 urteko mutil Gasteiztarra naiz. Irakasle eta ikertzailea eta momentu honetan euskaltegian nabil euskara ikasten. Euskararekin izan nuen lehenengo harremana eskolan izan zen, haur hezkuntzan hain zuzen, baina lehen hezkuntza gaztelaniaz egin nuen. Guraso eta familia erdaldunekoa naiz. Unibertsitateko ikasketak ere gaztelaniaz egin nituen, EHUn ikasi nuen ingeniaritza eta ondoren, Doktoretza egin nuen ingelesez.\nLanean hasi aurretik ez nuen euskararekin inolako harremanik izan, eta unibertsitatean konturatu nintzen euskaraz ez jakiteagatik zerbait galtzen nuela. Batez ere, ikasle askok euskaraz egin nahi zidatelako eta nik ezin nielako aukera hori eman. Hau horrela, doktoretza-tesia aurkeztu bezain pronto, euskara ikasten hasi nintzen euskaltegian, orain dela urte eta erdi hain zuzen. 2011ko abuztuan barnetegian egon nintzen eta irailean departamentuko lankideei nirekin euskaraz egiteko eskatu nien euskara praktikatzeko gune bat edukitzeko. 2012an nire lehenengo ikasgaia eman nuen euskaraz, egia esan, ikasleek asko lagundu zidaten eta esperientzia honek euskara hobetu eta gehiago ikasteko balio izan zidan. Nire etorkizuneko erronka euskara gaztelania bezain ondo hitz egitea da.\n“Etxean soilik erabiltzen nuen euskara, orain lanerako tresna da”\n50 urte inguruko elorriotarra naiz, euskara etxean ikasi nuen, baina, eskolan eta koadrilan beti egin izan dugu gaztelaniaz. Ingeniaritza ikasketak gaztelaniaz egin nituen eta fakultatean lanean hasi nintzen ondoren. Garai hartan, gaztelaniaz egiten genuen lan; dokumentuak gaztelania hutsean egiten genituen, bilerak ere gaztelaniaz izaten ziren, baina, lehenengo euskarazko klaseak eskaintzen hasi ginen mekanikaren arloan. Gaur egun, bilera asko eta asko euskaraz egiten ditugu, gure ikasleek euskaraz ikasten dute eta dokumentuak euskaraz daude. Azken urteetan euskararen presentzia areagotu egin da. Honen ondorioz, etxean soilik erabiltzen nuen euskara, lanerako tresna bilakatu da.\nBidaltzailea: Edurne Gonzalez, Emuneko teknikaria\nGureaz blai euskaldunak aktibatzen »\n« Lidergo exekutiboa euskara planetan (Fagor Ederlan)


Hasiera Beldurrezko Aisialdi Albisteak Neil Gaiman-ek Netflix-en "The Sandman" filmaren hurrengo egokitzapenaren aurrerapen bat eman du\nOraindik sinesgaitz samar nago Sandman, gure garaiko lan handienetako bat, Netflix seriea. Eszenen atzean dagoen Neil Gaiman metraje sortzaileak multzo zoragarriak zeharkatzen ditu eta atrezzo zoragarri batzuk ere ikusten ditu. Liluragarria da Gaiman aho zabalik ikustea produkzio diseinuko taldeak osatu duen munduaren esparruan. Tom Sturdigeri begirada laburra ere oso atsegina da. Morpheus masail hezurrak eta bele ilea beltza itxura ona dute.\nRen sinopsia The Sandman honela doa:\nMito modernoaren eta fantasia ilunaren nahasketa aberatsa, non fikzio garaikidea, drama historikoa eta kondaira ezin hobeto lotzen diren, The Sandman Morfeok, Ametsen erregeak, kaltetutako pertsonak eta lekuak jarraitzen ditu bere existentzia zabalean egindako akats kosmikoak eta gizakiak konpontzen dituen bitartean.\nGaiman-en lorpen handienetako bat burutzen ari den ekintza masiboa da. Zoragarria da proiektuan lanean ari diren materialaren zaleak ikustea. Kristal iluna Netflix-en ateratako serieak zoragarriak izan ziren produkzio-taldeak materiala maite baitzuen. Sandmanek materialarekin oso maitemindutako talde batekin jarraituko duela uste dut.\nEzin dugu itxaron Gaimanena ikusteko The Sandman azkenean askatzen denean. Itxaronaldi gogorra izango da. Zer iritzi duzue zuek? Jakinarazi iruzkinen atalean.\nRob Zombie-k The Munsters-en egokitzapena hartuko du hurrengo proiektu gisa. Irakurri gehiago hemen.


Lanpostu Eskaintza - Kontabilitate eta finantza teknikaria - izarkom\nAdministrazio eta Kontabilitate Arlorako lan eskaintza\nKontabilitate eta finantza teknikaria\nFakturen, kobraketen eta ordainketen kudeaketa.\nKontabilitate fiskala eta kontabilitate analitikoa.\nLan-kudeaketa (nominak, gizarte-segurantza…)\nAdministrazio eta finantza edo Enpresen administrazioan.\nEUSKARA: Ahoz zein idatziz menperatzea ezinbestekoa da.\nKontabilitaterako programen erabilerari buruzkoa\nFakturaziorako programen erabilerari buruzkoa\nOfimatikako programen erabilerari buruzkoa\nOgasun eta Gizarte Segurantzako plataformen erabilerari buruzkoa\nLan giro ona.\nBidali zuen CV edota aurkezpen euskarria helbide honetara: admin@izarkom.eus eta adierazi “lan deialdia – Kontabilitate eta finantza teknikaria” kontzeptua. Bidaltzeko epea: 2022eko maiatzaren 31a arte (egun hau barne).


osoki eüskaraz den dokümental bat agertüko da frantses telebistan\n2022 Maiatza 27Hezkuntza\nElsa Oliarj Ines-en dokümental berri bat berehala agertüko da France 3 telebistako katinan Osoki euskaraz izanen da Elsaren bigerren lan hori Aitzinetik ere, Xiberoan hedatürik i...\nXiberoko landa jenteak ikertürik !\nXIX. menteko landa jenteak ikertzen dütü Elorri Arcocha nafartarrak ! Nafarroko unibertsitatean tesia bat eramaiten dü. Xiberoko laborari, etxetiar eta jabe ttipien üsaintxak, iku...\nZine-eztabaida bat Gohetxean !\n2022 Maiatza 24Laborantxa / Üngüramena\nAsteazken hontan, gure jan-moldeak galtozkatüko dira. BLE alkarteak eta gohetxeko alkarteak gaüaldi bat proposatzen deizüe “la part des autres” dokümentalaren üngürüan eztabaidatze...\nGaur zinemaldia Barkoxen!\n2021 Abuztua 17Politika\nAsteart arrats hontan Barkoxeko Txapelako eskola ohian "A lua platz" filma ikusgai date! Filma beno dokümental bat da, ...\n2022 Otsaila 02Tumatxa\nApirilaren 13ko Tumatxa : (audio)/images/audio/22.04.13 TUMATXA.mp3(/audio) Apirilaren 6eko tumatxa : (audio)/images...\nNaphal ürzo saretegien txapeldüna aurten!!\n2015 Azaroa 19Laborantxa / Üngüramena\nÜrzo sasoa hürrentü da igaran neskenegünean eta saso ejerra egin dü Naphaleko saretegietak; hanko ihizlariak botzik dira...


Xaboi artisauak: jakin beharreko gauzak | Consumer\nXaboi artisauak: jakin beharreko gauzak\nArtisau-xaboietan, olio esentzialak edo printzipio aktiboak gehitzeak berariazko propietateak gehitu diezazkioke garbiketari.\narabera: Ostirala, 2016ko urriaren 07a\nXaboi artisauak egitea goranzko joera da. Jarduera erraza, atsegina eta ekologikoa da, sukaldeko olio erabilia erabil baitaiteke horretarako. Eskuen, gorputzaren edo ilearen esentziak, olioak eta koloreak asko dira egin daitezkeen konbinazioak. Hala ere, kontuan izan behar dira zenbait ohar segurtasun osoz egiteko. Artisautza-xaboi bat zer den eta fabrikatzean eta erabiltzean zer neurri hartu behar diren deskribatzen da artikulu honetan.\nXaboia erabiltzea oso zabalduta dago, eta zaila da egun bat erabili gabe ulertzea, batez ere eskuak garbitzean. Hori horrela izan beharko luke, baita ere, neurri eraginkorrena, merkea eta sinplea, gaixotasun infekzioso ugari marrazteko, gripea, hotzeria edo beherako infekzioso mota gehienak, besteak beste, aipatzearren.\nAdituek larruazaleko geruza lipidikoa aldatzen ez duten xaboiak erabiltzea gomendatzen dute (5,5 (Ph) inguruan, horrek zaildu egiten baitu mikroorganismo batzuen ugalketa eta ugalketa. Hala ere, larruazal motaren arabera (normala, sentikorra, lehorra edo koipea), zaurgarriagoa izango da faktore hauek: eguraldi txarra, produktu topikoak, dieta, estresa edo hormona-aldaketak. Horregatik, garrantzitsua da larruazalari ongien egokitzen zaion produktua aukeratzea, bai eskuetatik, bai gorputzeko gainerakoetatik.\nXaboi artisauak: zer dira\nProduktu naturala izan arren, begiak edo zauriak ukitzea saihestu behar da\nArtisau xaboiak gorantz doaz. Baina,zer esan nahi du xaboi batek artisaua dela? Zer alderdi bete behar ditu aipamen hori merezi duenak? Jaume Serra, xaboi artisauen ekoizpenean aditua den kimikaria, honela deskribatzen du: denbora tarte batean, hotzetan eta lau astez behin egiten den prozesu baten bidez, saponifikazioa amaitu arte (oliba-olioa edo kokoa, xaboi-olioa, adibidez). Prozesu honetan, ez dago sortutako glizerina berreskuratzerik, eta hidratatzaile gisa geratzen da lortutako masaren barruan”. Prozedura honen bidez, olioaren zati bat saponifikatu gabe utzi daiteke, eta, horrela, xaboiaren leuntasuna eta eragin emolientea handitu.\nEspezialista honek zehazten duenez, prozesu mantsoa denez, ezaugarri bereziak dituzten funtsezko olioak, koloreak edo printzipio aktiboak gehituz pertsonaliza daiteke (mina arintzeko edo zirkulazioa edo larruazalaren egoera hobetzeko). Horri esker, era askotara moldekatu daiteke.\nArtisau-xaboi bat egiteko erabil daitezkeen lehengaien artean hauek daude:\n1. Gantz-osagaia: hobe da landare-jatorrikoa erabiltzea, petrolioaren deribaturik ez duelako, oliba olioa, artoa, garia edo kokoa, besteak beste.\n2. Osagai alkalinoa: sodio hidroxidoa (xaboi gogorretarako) edo potasikoa (xaboi likidoarentzat), errautsen eta landare-glukosidoen estraktua.\n3. Gehigarriak: herdoilaren aurkakoak dira, C eta E bitaminak, adibidez.\n4. Lurrinak: esentzia-olioak edo lurrinak erabil daitezke, alergenorik gabe, azal sentikorretan.\n5. Pigmentuakkolorea emateko, naturalak edo sintetikoak izan daitezke.\nXaboi artisauak: jakin behar dena\nSerraren arabera, artisau gisa etiketatutako xaboi batek produktu naturala, biodegradagarria eta ingurumena errespetatzen duena izan behar du; izan ere, fabrikatzean ez da hondakin solidorik, likidorik edo gasik sortzen. Baina, produktu naturala izan arren, xaboia da, eta, beraz, zenbait neurri hartu behar dira, hala nola begiak edo zauriak ukitzea saihestea. Gainera, batzuek forma bitxiak izan ditzakete, baita frutak edo gozokiak ere, eta oso erakargarriak dira haurrentzat eta animalientzat; beraz, urruti mantendu behar dira”, ohartarazi du espezialistak.\nDena den, kontuan hartu beharreko gauzarik garrantzitsuena da hori egitean. Etxean fabrikatzea aukeratzen bada, sosa edo potasa (produktu kaustikoak) erabiliz zaindu behar da, arriskutsuak baitira eta, urarekin nahastu ondoren, “beroa sortzen dute eta erredura kimiko garrantzitsuak eragin ditzakete azalean eta begietan”. Hori dela eta, aireztapen egokia duen gela batean egitea komeni da, eskularruak eta begi-babesa erabiltzea, eta alkalinoa (sosa edo potasa) gehitzea pixkanaka-pixkanaka uretan, hozten utzi baino lehen.\nNaturala ez da beti aseguruaren sinonimoa\nAskotan, produktu bat naturala izate hutsagatik, osasungarriagoa delako eta, jakina, seguruagoa delako ustea izaten jarraitzen du. Gainera, prebentzio- edo terapeutika-efektuak besterik gabe ematen zaizkio. Eta baieztapen hori edozein arlotan erabiltzen da, baina elikaduraren eta osasunaren esparruan topatzen du goren maila gorena. Hala ere, ez da egia. Adibidez: pertsona askok intoxikazio larriak izaten dituzte perretxikoak irentsiz gero, edo erreakzio alergiko larriak izaten dituzte zenbait frutatan, hala nola melokotoietan, eta, kasu bietan, naturatik datozen produktuak dira. Horregatik, xaboi artisauak erostean, arretaz irakurri behar da fabrikatzaileak etiketan adierazi behar dituen osagaien zerrenda.


Plutoide - Wikipedia, entziklopedia askea.\nEz nahasi Plutinoekin.\nEguzki-sistemako planeta nanoak eta gorputz txikiak.\nPlutoidea Neptunotik haratago kokatzen den eguzki-sistemako edozein planeta nano da. Nazioarteko Astronomia Elkartearen Biltzar Orokorrak 2006ko abuztuaren 24an Pragan egin zuen bilkuran definitu zen kontzeptua, 6A ebazpenean dago jasota. Hala ere, ebazpen horrek ez zuen "plutoide" izena erabili terminologian. Jarraian definizioa:\n« Eguzkiaren inguruan Neptunorako distantzia baino urrunago orbitatzen duten argizagiak, zeintzuen gorputz zurrunaren indarra euren grabitatearen indarrak gainditzen duen, eta horregatik, forma ia esferikoa hartzen dute oreka hidroestatikoa mantenduz. Hala ere, euren orbita ez dute garbitu eta gorputz bizilagunak aurki daitezke bertan. »\nHori horrela, planeta nanoen eta Neptunoz haraindiko objektuen definizioarekin bat datorren argizagi oro plutoidetzat har daiteke. 2008an Pluton, Eris, Makemake eta Haumea ziren baldintza hauek betetzen zituzten argizagi bakarrak. Plutoideen sateliteak ez dira plutoidetzat hartzen, nahiz eta haien grabitatea argizagiaren forma baldintzatzeko bezain indartsua izan. Zeres planeta nanoa ez da plutoide bat, Marte eta Jupiterren arteko asteroide gerrikoan kokatzen baita. Orain arteko ikerketa zientifikoen arabera, Zeres da eguzki-sistema honetan bere klaseko objektu bakarra. Hori dela eta, ez du zentzurik Zeres bezalako gorputzekin kategoria desberdin bat sortzeak, momentuz behintzat bere erako argizagi bakarra ezagutzen baita.\n↑ «Plutoid chosen as name for Solar System objects like Pluto | Press Releases | IAU» web.archive.org 2011-07-02 (Noiz kontsultatua: 2020-12-26).


Nola aurkitu hotela 50 € tan Bartzelonan - Geofumadas\nOtsaila, 2009 Hainbat\nPublizitatearengatik nintzen Praktik, interesgarria bihurtzen den berrikuntzaren berezitasunarekin. "Kostu baxuko" ereduko hotelak ohikoak dira, baina kasu honetan, Hotel Praktik kostu txikiagoa eskaintzen dizu bere kategoriako hotel baten kalitateari uko egin gabe, hala ere doako haririk gabeko sarbidea eta ohe zabalak bezalako zerbitzuak eskaintzen ditu. Ikus dezagun nola egin duten, 50 € -tik aurrera Bartzelonako erdialdean hotel ona topatu ahal izateko.\nKontzeptu hori gasolindegietan ezarrita dago, erregaia erosoena saltzen duzunean edo suhiltzaile bat erostea ahalbidetzen dizu, kreditu txartelarekin ordaintzen duzu eta zu zerbitzatzeko balio du.\nKasu honetan, Hotel Praktik-ek harrera sistema bat ezarri du eta bertan ez dago gelatina ilerik duen kudeatzailerik, baina txartelarekin ordaindu, giltzak jaso eta zuzenean zure gelara joateko kutxazain automatikoa. Lanerako bidaiatzen dutenentzat eta nahi duten gutxienekoa gakoa jasotzeko denbora galtzea da aproposa, noski, horrek bezeroei transferitzen zaizkien funtzionamendu kostuak murriztea suposatzen du.\n2. Ez dute zuk behar ez duzunik\nHotel Praktik Alferrikako alderdiak baztertu ditu, presaka dauden bidaiariei eta ordu batzuetan lo egiteko ohiturarik ez dutenei.\nGela garbi bat lortzen duzu eta, orokorrean, neskame batek egunero garbitzen du goizean. Hala ere, zerbitzu hau beharrezkoa ez dela uste baduzu, ez dezatela eskatu eta 5 € deskontatuko dituzte egun bakoitzeko. Agian ideia hau ez dirudi askorentzat, baina praktikan, lan arrazoiengatik maiz bidaiatzen dutenek beren gelek ez dute egunero garbitzen hartzen eta kasu askotan ia ez duzu lortzen ... lanean jarraitzea.\n3. Gutxieneko espazioak\nHotel honek aprobetxatu duen beste alderdi bat espazioak murriztea da, bainugelak txikiak dira, baita logelak ere, nahiz eta oheak handiak izan. Ez dago armairurik apal bat eta kako batzuk baizik, hormara atxikitako pantaila lauko telebistek armairu barruan sartutako etxetresna elektrikoak okupatuko lituzkeen bolumena murrizten dute.\nLaburbilduz, kostu baxuko estrategia hauek ostatu zerbitzuak prezio baxuagoan eskaintzeko irtenbideak izaten amaitzen dute. Beraz, Bartzelonan egongo bazara eta dirua aurreztu nahi baduzu, El Praktik da alternatiba.\naurreko Post«Aurrekoa 7 Mirariak, 77en borroka\nNext Post Bideoak AutoCAD ikasteko, free !!Hurrengo »


Perretxikoak udazken hezean legez, badator euskal musika uzta - GARA\nPerretxikoak udazken hezean legez, badator euskal musika uzta\nIrailarekin batera, Balerdi Balerdiren hostozko tunelaren bukaeran, Euskal Herrian udazkeneko uzta oparoa biltzen hasten da musika zalea. Izan bizirik iraun nahian dabiltzan diskoetxeen babesean edo autoekoizpenarekin ausartuz, musikari andana da gurean, hasiberri zein eskarmentu handiko, batez ere Durangora begira, irailetik urte bukaera bitarte lan berriren bat argitaratzeko asmotan dena. Erne izan belarriak, bada zer hautatu.\nGure herriak diskogintzan bizi duen zorioneko atomizazioak ezinezkoa egiten du lan guztien berri zehatza izatea eta zoritxarrez bateren bat kanpoan geldituko zaigun arren, udazken honetan, eta Durangora begira, izango dugun musika uzta errenkadan zerrendatzen saiatuko gara.\nElkar etxeak bi debut argitaratuko ditu Oihuka azpizigiluan. Batetik aurreko EP-arekin jakin-mina piztu zuen Izaki Gardenak-en «Amaieratik hasi», pop doinu itxaropentsuz josia, eta bestetik Odolaren Mintzoa, Luken Arkarazok, Kaki ekoizle sonatuaren semeak, gidatzen duen hardcore taldearen lan homonimoa, bost kantuko EP-a. Beste bi aurkeztuko dizkigu Gor zigilu nafarrak. Iker Ziaren (Arima Sutan) egitasmo pertsonala, The Icer Company-ren «Ur abisalen espedizioa», pop folk doinuak batetik -Iruñerriko laukotea Potentor, Kerobia eta Arima Sutaneko kideek osatua da-, eta Irunberriko Altxatu hirukotea bestetik. Azken hauek 14-15 urteko gaztetxoak dira eta The Clash edo Hertzainak-en eskolako punk doinuak jotzen dituzte.\nFolk-rock zelta lantzen duen McOnak talde lekeitiarrak Maukan egingo du debuta, eta aurreneko lantzat hartuko dugu Gaztelupeko Hotsak diskoetxeak plazaratuko duen La Jodederaren «Karibe kantauri kantari» ere, Euskal Herria eta Kuba lotu eta Karibeko doinu beroak dakartzana. Gipuzkoar zigilua arduratuko da Zigor Iturbe gidari duen Aneika Ara hirukote bizkaitarraren lana ezagutzera emateaz ere. The Black Crowes edo Pear Jam taldeen ildoko rocka jorratzen dute.\nLou Topet zarauztarrek autoekoizpenera jo dute «Esnatu dira» lehen diskoa plazaratzeko. Urri hasieran aurkeztuko da Garaten Martxel Arkarazoren gidaritzapean grabatu eta Alain Urrutiaren artelana zein Jon Benito olerkariaren kaieraz osatzen den sei kantuko EP-a, baina dagoeneko goraipamen franko jaso ditu sarean. «Irauli II» dute jada entzungai den lehen singlea.\nBatzuk badatoz eta besteak badoaz, Casus Belli punk rock taldeak lan bortitz bat agertuko du Taupakan agur esateko, izenburuan Mundakan 80ko hamarkadan zen hiltegia gogorarazten duen «Matadero rock», bigarren eta azken lan elebiduna.\nHasiberrietatik eskarmentu handiko izenetara, hemen luzea da zerrenda. Hasteko, oholtza gainean 25 urte bete berria den Su Ta Gar eibartar taldearen estudioko hamargarren lana, Berrizko Lorenzo estudioetan grabatua, nahastu eta masterizatzen da egun (autoekoiztua, Jo Ta Ke zigiluan kaleratuko dute). Xanti Rodriguezen artelana izango duen diskoak gitarra akustikoak eta elektrikoak nahastuko ei ditu. Izenbururik ez da jakitera eman, baina lehen singlea «Zure baitan» da.\nJabier Muguruza ere, bere aldetik, lana nahastu eta masterizatzen da Katarainen. Hamabigarrena izango du -bi urtetik behin bat, metodiko- urri bukaeran edo azaro hasieran Resistencian plazaratuko den «Beste hogei» «biluzia», Mikel Azpirozen pianoak laguntzen duen diskoa. Izenburuak musikagintzan bakarka daramatzan urteei erreparatzen die.\nMikel Markezek «Indar bat dabil hor» argitaratuko du Elkar etxean, Xabier Amuriza, Josu Zabala eta Arkaitz Miner zein Aire Ahizpak laguntzaile dituela, eta Jexuxmai Lopetegik -datorren urtean hogei urte beteko honek ere bakarkako lehen lana eman zuenetik- «Errekan gora» Baga-Bigan, hitzetan Harkaitz Cano, Mitxel Murua, Jon Benito, Pako Aristi eta Joseba Sarrionandia poeten laguntza eta Antton Olariagaren azala duena.\nRuper Ordorikak «Azukre koxkorrak» berezia dakar urrian, Mikel Laboa eta Xabier Lete zein Delirium Tremens, Hertzainak, Koska, Errobi, Itoiz eta Kortaturen kantuak bertsionatzen dituena; denak jada desagertutako talde eta kantariak. Elkar etxearekin jarraituz, Ken Zazpi eta Euskadiko Orkestra Sinfonikoaren arteko lanak ere apustu handia ematen du zigilu gipuzkoarrarentzat; gernikar taldearen kanturik esanguratsuenak orkestratu ditu Fernando Velazquez konpositoreak.\nKirmen Uribe idazleak, Mikel Valverde marrazkilariak eta Mikel Urdangarin, Rafa Rueda eta Bingen Mendizabal musikariek ere Elkarren plazaratuko dute «Zaharregia, txikiegia agian» argitaratu eta hamarkada bat geroago aurkezgai duten «Jainko txiki eta jostalari hura», liburu-disko modura.\nBaga-Bigan Korrontzi folk taldeak «Tradition 2.1» plazaratuko du, munduan zehar hamaika herrialdetan 40 bat lagun ingururekin grabatu duten lan berezia -Madagaskarreko Justin Vali eta Phil Cunningham eskoziarra dira tartean-, Javier Limon sonatuaren postprodukzio eta guzti. Lana DVD -Igor Yedra eta Oinkari ageri dira dantzan- eta liburu batek osatzen du.\nBerezia izango da Joseba Tapiaren «Tximela kapitainaren izarrak» ere (Zakurraren Biolinak zigiluan autoekoiztua), soinujolearen lan berri bakoitza ospakizunerako arrazoia baita gurean. Seigarren lan honetan eta gitarra lagun, Luis Rezolak Duesoko presondegian 1937an idatzitako bertso eta poemak ditu oinarri Tapiak, azaroan helduko den lanean.\nApur bat aurrera egin eta trantsizioan jarri du begipuntua hirukotean datorren Bide Ertzean pop taldeak, Gaztelupeko Hotsak-en jada plazaratu duten «77» diskoan. Bederatzigarren lana dute, Garbiñe Ubeda eta Koldo Izagirreren testuekin liburuxka mardula ere baduen hau.\nLiteraturan tropela deitu izan direnak ere, musikarako izendatze bera erabili ahal bada, zorro bete lan dakarte. Baga-Biga etxean Governorsen «Morphinapolis» -herri harresiari eskainitako kanta eta guzti- aurkeztuko dute, baita Kautaren laugarren lana ere, lau urteko isilunea eta gero. Taupaka Hutsa bikote akustikoaren hirugarren lana, eta Ezkerraldeko Norte Apatxe hip-hop taldearen lan berria argitaratzekoa da... garaiz heltzen bada. Eta Maite Arroitajauregik, Ibon RG-ren laguntzarekin, Mursegoren «Hiru» plazaratuko du Bidehutsen. «Cumbia Villera de la Cidad Armera» entzungai dago jada.\nKeu Agirretxea ondarroarrak Maukan emango du herrikide dituen Mikel Etxaburu, Aiert Goenaga eta Leire Bilbaoren hitzak dituen lan intimoa. Eraturen bigarren lana, Arkada Social arrasatear punk taldearen berria eta Los Zopilotes Txirriaos napar-mex taldearen «La salutxita» ere -azken bi hauek elebidunak-, Maukak plazaratuko ditu, Elorrioko Sermond´s eta Azpeitiko Egurra ta Kitto-ren lan berriak bezala.\nBonberenea Ekintzak-en babesean ezagutuko dugu, bestalde, Napoka Iriaren «Arnasten ikasteko berriz», urriaren hasieran. Aurrekoa zuzenean grabatu bazuten, honakoan hiru hilabeteko estudio lanaren emaitza da irrikaz espero den eibar-elgoibartar bikotearen diskoa. «Disonantziak» dute lehen singlea.\nGaztelupeko Hotsak diskoetxeak Los Galernaren «Akelarre» -surf instrumentala Arrasatetik-, Joseba B. Leinorren bigarren EP-a eta Igor Arzuaga outsiderraren bi egitasmo, «Experience / Igor eta Ni» emango ditu, bigarren hau Nieves Arilla kantariarentzat sortutako kantuen bilduma. Eta Esne Beltzak taldeak 5Gora zigilua sortu du lan berria plazaratzeko, Ereñozun eta Bardozen grabatu duena mundu zabaleko lagunekin batera.\nAutoekoizpenean jarraitzen du Zea Mays bilbotar laukoteak ere. Zaleak irrikaz espero duen lanak «Da» du izenburu, Dave M. Allen (The Cure...) ekoizle eta Split 77 taldeko Aritz eta Ekaitz laguntzaile. Etxean grabatu dute, baina Londresen nahastu eta masterizatu. Malenkonia pop taldeak bere aldetik, eta berriro laukotean, «Homo homini lupus» plazaratuko du.\nZenbait gutiziarekin bukatzeko, Gaztelupekok elkarlan batzuk aurkeztu dizkigu. Antzinako musika jo ohi duen Maite Larburu hernaniarrak Josh Cheatman estatubatuarrarekin osatu duen Neighbor, «Ura patrikan» pop doinuz blaitu duena. Larburu Asier Altunaren «Zela Trovke» (belarra mozten) film laburreko protagonista da gainera, Zinemaldian ikusgai izango dena.\nTxuma Murugarren eta Angel Unzu musikarien «14 abesti eta 13 istorio txiki» elkarlana -Buffalo zarauztar taldeko musikariekin eta Rafa Acebes piano jotzailearekin batera- eta egun Txinan bizi den Beñat Fuentes bizkaitarrak (Pog-Mo-Thom) Brendan O´Donellyrekin batera euskaraz eta irlandar kutsuz osatu duen lana ere zigilu gipuzkoarrak emango ditu.\nPantxika Solorzanok haurrentzako sortu duen «Elektroboom» lan elektronikoa plazaratuko du Elkar-en, eta Garik «Ez da amaiera» azken lanari egin dion «Live-analogic-recording» berrirakurketa, bertako errepertorioan oinarritua eta zuzenean estudioko saio batean grabatua. Anariren «Bidea eta denbora» ere zuzenean grabatu du Bidehutsek, «Irla izan» diskoaren biran.\nAparte, Xabi eta Pettik aurretik kaleratutako kantuak berrikusi eta berriak grabatu dituzte Gaztelupekok plazaratuko duen binilorako, eta Des-Kontrol taldeak bilduma bat plazaratuko du formatu berean Maukan, kanta berri eta guzti.\nGainera, Elkar etxeak aurrera jarraitzen du binilozko berrargitalpenekin; orain artekoei La Polla Recordsen «Revolución» eta Kortaturen «El Estado de las cosas» gehitu dizkie.\nZerrendatik kanpo gelditu ahal izan zaizkigunen isla izan daitezke Patxuko Nice edo Chica Coyote Chico Tornado -debuterako crowfunding sistema erabili dute-, apenas baitugu beren lanen berri. Baita Komite Internazionalistek Taupakan venezuelar eta euskal rap doinuekin eta Ikasle Abertzaleak-ek, 25. urtemugan, emango dituzten bildumak, edo zenbait DVD ere, R taldearen agurrarena, esaterako. Gainera, Mauka, Baga-Bigak eta Bidehutsek ere azken orduko lan berriren bat iragartzea posible da oraindik.\nHemen zerrendatzen diren lan gehienak Durangoko Azokara begira argitaratuko dira udazkenean, eta asko bertan aurkeztuko dira zuzenean, Ahotsenean. Bertan jotzeko izena emateko epea irailaren 23an zabalduko da.\nGure musikariak erdaratan kantari\nGurean poliglotak garenez (edo gutxienez elebidun), erdaretan ere badira oso lan interesgarriak, euskal musikariek eginak; gazteleraz eta ingelesez batez ere.\nGaztelupeko De 2 en Blues Band-en «Groovin´ the Blues» zuzenekoaren eta Paul San Martinen «Paul´s Mod» blues lanez arduratu da, baita Capsula estimatuen «Solar Secrets» biniloaz ere, Tony Viscontik ekoiztua (David Bowie). Gor-ek Yogurinha Borovaren «Bai, si, yes» argitaratuko du; Oier Aldekoak ekoiztua eta lagun askoren partaidetza duena, Iker Sabada (Hemendik At!) tarteko. Baita Carniceros del Norteren «2013 maniakos» ere, zale amorratuak dituzten Mexikon grabatua.\nAudience gernikarrek AEBetan John Agnellorekin (Sonic Youth) grabatutako «Big Affair» emango dute Bidehuts-en, eta «Mistress Games»-ekin hasitako egitasmo berezia itxi. Bitxia izango da Kepa Junkeraren «Galiza» ere, makina bat galiziar musikari gonbidaturekin osatua. Aparte, eta beste askoren artean, Duncan Dhuren itzulera «El duelo» (Warner) lanean gauzatu da, eta Deloreanek nazioarteko oihartzuna duen «Apar» (Mushroom Pillow) argitaratu berri du. A. B.


Marta Kopinska, hizkuntzalaria: «Ez dago aitzakia onik hizkuntza bat ez ikasteko» | EIBZko liburutegia\nLaslab hizkuntza ikerketarako laborategiko kide ere bada, eta aste honetan Bilboko Kafe Antzokian egon da Agurtzane Azkarai hizkuntzalariarekin batera. Hizkuntza berri bat ikasteak frustratzen al zaitu? izeneko hitzaldia egin zuten Pint of Science jardunaldien barruan.\nHitzaldiaren izenburuak galdera bat dakar: hizkuntza berri bat ikasteak frustratu egiten zaitu?\nNire kasuan, hizkuntza berri bat ikasteak ez nau frustratzen; erronka bat balitz bezala hartzen dut, gogotsu. Poloniera dut ama hizkuntza, baina euskaraz hitz egiten dut, eta, era berean, ingeles irakaslea naiz. Gazteleraz ere badakit, eta frantsesez apur bat ere bai.\nGustukoa duzula esan daiteke orduan, ala?\nHizkuntzak asko gustatzen zaizkit, nabari daitekeen moduan. Zenbat eta hizkuntza gehiago jakin, orduan eta hobe dela uste dut, mundua ulertzeko modu berri bat ikasten dugulako hizkuntza bat ikastearekin batera.\nZerk erakarri zaitu hizkuntzak ikastera?\nJakin-minak. Poloniera, Poloniatik kanpo, jende gutxik ezagutzen du, eta txikitatik beste hizkuntza bat hitz egiteko gogoa nuen, beste errealitate batzuk ezagutzeko, azken finean. Unibertsitatean hasi nintzen euskara ikasten, eta 2008an etorri nintzen Letren Fakultatera, poloniera irakasle moduan. Gaur egun, Laslab ikerketa taldeko kide naiz, eta elebidunek ingelesa ikasterakoan zer-nolako zailtasunak topatzen dituzten aztertzen dugu.\nEta zein dira zailtasun horiek?\nIkerketa arlo asko dauzkagu, baina nik hizkuntzekiko jarrera aztertu dut, zer-nolako jarrera duten ikasleek ingelesarekiko.\nEta zein da ingelesa ikasten ari diren horien jarrera hizkuntza berriarekiko?\nAskotan, euskaldun hiztunek badaukate halako bunker jarrera bat. Hizkuntza gutxitu baten hiztunek halako babes bat nahi dute bere hizkuntzaren aurrean, eta beti defentsiban jartzen dira. Baina, gaur egun ingelesa nahiko sartuta dagoenez curriculumean, eta oso internazionala ere badenez, badakite etorkizunean lanerako edo bidaiatzeko beharko dutela.\nBunker fenomenoa gazte euskaldunen artean ikusten duzu?\nEgungo gazteria irekiagoa dela uste dut; ulertzen dute ez dela ingelesaren edo euskararen arteko hautua. Areago, badakite hiru hizkuntza jakin beharko dituztela.\nEuropan atzerriko hizkuntza jakiteko beharra dagoela aipatu zenuten hitzaldian. Hemen egoera ezberdina izanda, aldatzen du egoera?\nEuropako Batasunak garrantzia ematen dio ama hizkuntzaz gain beste bat ikasteari, herritarrak nazioartekotzeko eta komunikatzeko ezinbestekoa delako. Hemen bi hizkuntza daude, eta hori ez doa euskararen aurka, alde baizik. Elebiduna izatea oso aberasgarria da baliabideen aldetik, beste bat ikastea errazagoa baita. Gainera, mundua hobeto ulertzen laguntzen du. Eta hori abantaila da; ez du zertan kaltegarri izan.\nHizkuntza gehiago jakitea lagungarria da, orduan?\nBaietz uste dut, hizkuntza gehiago jakinda errazagoa dela beste bat ikastea. Are gehiago, neurozientzian ere aritzen gara, eta, elebidunen kasuan edo hizkuntza bat edo gehiago dakitenen kasuan, frogatuta dago horrek burmuinari mesede egiten diola.\nArnasa lasai hartuko duzu zuk orduan, hainbeste hizkuntza jakinda…\nTira, bai [barreak]. Askotan nire errekurtso guztiak nahastu egiten ditut, baina, hala ere, mesedegarria dela uste dut. Beti erabiltzen den aitzakietako bat da zaila dela hizkuntza bat ikastea. Nire ustez, ez dago aitzakia onik hizkuntza bat ez ikasteko. Betiko esaldi bat baliatu genuen hitzaldian hori arrazoitzeko: «Eroriz ikasten da oinez». Hori hartu behar da kontuan.\nKategoria A eredua, Berria egunkaria, D eredua, DBH 3. eta 4. mailak, Elkarrizketa, Euskara, Hizkuntza, etiketak Agurtzane Azkarai, Lander Muñagorri Garmendia, Marta Kopinska, Poloniera by Mirentxu. Gorde lotura.


Danza | Errenteriako Herri Arte Eskola\nYou are here: Home › Danza\nArchive | Danza\nBy Errenteria Musikal on 2022-04-20 in Danza\nEuskal dantzako ikasleek Tolosako Dantzari Txiki egunean parte-hartu zuten 2 urteko etenari amaiera emanez!\nBy Errenteria Musikal on 2022-04-11 in Danza\nIgandean espezialitate guztietako dantza ikasleek euren sorkuntza koreografiak taularatu zituzten LekuOna-n publiko jendetsu baten aurrean.\nIKASLEEK SORTUTAKO KOREOGRAFIEN EMANALDIA Lekuonan martxoaren 20an 19:00retan\nBy Errenteria Musikal on 2022-03-16 in Dantza, Danza, Emanaldiak\nMusika eta dantza irakaslegoa dantzagunera bertaratu da\nBy Errenteria Musikal on 2021-11-25 in Danza\nHAE-ko musika eta dantza irakaslegoa dantzagunera bertaratu da Amaia Elizaran eta Liam Ó Maonlaí-ren sorkuntza prozesura hurreratu eta topaketa bat burutzera. Lagin bat zuzenean ikusi eta 2 artisten aldetik azalpenak jaso dituzte. Otsaileko estreinaldiaren aurretik ikaslegoarekin tailer bat burutuko da musika zein dantza ikuspegitik.\nDantza Xisco Feijoo\n@atlantikaldia -ren baitan Xan Pérez eta @XiscoFeijoo etorri zaizkigu Galiziatik. Igandeko kontzerturako ez ezik ikasleekin topaketak burutuko ditugu datozen egunetan. Gaurkoan DANTZA partekatu dute gure euskal dantza ikasleekin.\nPablo Iraburu zinema zuzendariaren bisita\nBy Errenteria Musikal on 2021-05-05 in Danza\nDantza ikasleen #Bizinahia sormen egitasmoak aurrera darrai. Gaurkoan @ArenaComuniacaciones @PabloIraburu zinema zuzendariaren bisita interesgarria izan dugu @Kukai-ren Bizimia ikus-entzunezkoa nola grabatua izan zen jakin eta ikasleek euren grabaketa laster nola burutu pistak emateko.\nEszenerako sormen prozesuak\nBy Errenteria Musikal on 2021-02-12 in Dantza, Danza, Gurasoak, Ikasleak, Musika, Orokorra\nGradu Profesionaleko 5. mailako Aitor Zabala perkusio ikaslea Aido Project konpainiaren “En Picado” sormen produkzio berrian ari da. Idoia “Hatxe”ren musika zuzendaritzapean esperimentazioan eta hotsak arakatzen dihardu dantzarien gorputz mugimenduari josteko. Martxoaren 12an estreinatuko da Niessen-en. Ikasleak eszenerako sormen prozesuak bertatik bertara behatu edo bizi ditzaten saiatzen ari gara.\nAzeri Dantza zuzenean\nBy Errenteria Musikal on 2021-02-04 in Dantza, Danza, Emanaldiak, Entzunaldiak, Ikasleak, Iñauteriak, Video\nIkusi zuzenean esteka honetan: https://youtu.be/sCIDHZpm3Yg edo klikatu irudian\nGure bideo guztiak YouTube kanalean, harpidetu!!!\nBy Errenteria Musikal on 2020-06-11 in Bideoa, Dantza, Danza, Emanaldiak, Entzunaldiak, Ikasleak, Iñauteriak, Musika, Orokorra, Video\nYouTube kanala https://www.youtube.com/channel/UCxFAacqwJf1_o2dQkV2M2Ow


Gipuzkoako suhiltzaileen inguruko bi mozio onartu ziren atzoko plenoan - Azpeitiko Udala\nGipuzkoako suhiltzaileen inguruko bi mozio onartu ziren atzoko plenoan\nAtzoko otsaileko plenoan Gipuzkoako suhiltzaileen eskaerak izan ziren hizketagai, mozio eta kontramozio baten bidez. Azpeitiko suhiltzaileen parkeko hiru kide ere izan ziren bertan, beraien egoera eta eskaeren berri emateko. Gipuzkoako Batzar Nagusiek onartutako plan estrategikoa betetzea eta parkeetako txandetako langile kopurua handitzea eskatzen dute suhiltzaileek, hain zuzen. Mozioak lantzen hasi aurretik, Eneko Etxeberria Azpeitiko alkateak, udal osoaren izenean eskerrak eman nahi izan zizkien, egunero egiten duten lanagatik.\nMozioa eta kontramozioa aurkeztu ziren, eta biak onartu ziren. EHBilduk aurkeztutako mozioan, EHbilduko ordezkariek mozioaren alde bozkatu zuten, eta EAJ abstenitu egin zen. EAJtak aurkeztutako kontramozioan alderantzizkoa gertatu zen: EAJk alde bozkatu zuen eta EHbildu abstenitu egin zen.\nGipuzkoako Foru Aldundiko suhiltzaile zerbitzuan 204 funtzionario daude suhiltzaile eta kaboen artean. Plantilla horrekin osatzen dira egungo 8 parke-etxetako eguneroko txandak: Eibar, Ordizia, Legazpi, Oñati, Tolosa, Zarautz eta Azpeitian 4 suhiltzaileetako txandak osatzen dira eta Irungo parke etxean 6koa.\nTxanda horiek, Aldundiko zerbitzuko barne arauaren arabera gutxieneko txandak dira, hortik behera ezinda joan gutxieneko seguritatea eta zerbitzuaren kalitatea bermatzekotan. Beraz, gutxieneko horretatik behera joz gero, baja horiek derrigorrez ordezkatu behar dira.\nEkainaren 13an Gipuzkoako Batzar Nagusietan Gipuzkoa 20_30 Plana onartu zen eta horrekin batera 19 mozio onartu ziren, horien artean planaren garapenerako urteko ekintza planak egitea eskatzen zuena eta suhiltzaileen lan baldintzak hobetzeko, lanpostu berriak sortzekoa, guardia guztiak 4 suhiltzailetik 6ra pasatzeko. Batzar Nagusietako ebazpen hori betetzeko 84 suhiltzaile plaza berri sortu behar dira eta horretarako konpromisoa, plana, kronograma eta baliabideak beharrezkoak dira.\nHitzetatik ekintzetara pasatzeko aldiz, ez da urratsik egin, eta egoera okertzen joan da. 2019ko aurrekontu proiektuan ez dago ezer jasota eta Gipuzkoa 20_30 Plana garatzen joateko datorren urteko planik oraindik ez dago.\nGipuzkoan arlo honetan arazo larria dago, ordezkatzeko lan poltsa hutsik baitago, hau da, ordezkatze zerrenda agortuta dago. Egoera honetan, txandak gutxienekoetatik behera ez joateko, bajak aritu dira estaltzen, suhiltzaileek bat bateko bajak estali ahal izateko duten 24 orduko poltsekin. Aldez aurretik programatutako bajak ere, bat bateko bajak estaltzeko orduekin ari dira estaltzen eta une honetan suhiltzaile gehienek 24 orduko poltsa hori agortuta dute.\nTestuinguru horretan, azken asteetan txandak osatu gabe gelditu dira hainbat parke etxeetan eta Aldundiak Legazpiko parke etxea 24 orduz itxi behar izan zuen orain hilabete eskas, suhiltzaile nahikorik ez zegoelako.\nHori dela eta, azkeneko urte honetan langileen egoeraren bilakaera kontuan hartuta, hau da, suhiltzaile nahikorik ez dagoela gutxieneko zerbitzuak bermatzeko eta bajak ordezkatzeko lan poltsa agorturik dagoela, neurri urgenteak ezinbestekoak direla uste du EH Bilduk eta ildo honetatik honako mozioa aurkezten dugu.\n1. Bat egiten dugu suhiltzaileen zerbitzua hobetzeko egin den Gipuzkoa 20_30 planarekin.\n2. Gipuzkoako Foru Aldundiari eskatzen diogu gure herrian suhiltzaileen kalitatezko zerbitzua izateko aurreikusitako neurri guztiak hartzeko. Alegia, 2019 honetan 48 suhiltzaile lanpostu berri sortzeko, parke etxe guztietan gutxienez 6 suhiltzaileen txandak bermatzeko.\n3. Hori bermatzeko Lan Eskaintza publikoa ahalik eta azkarren egiteko.\nGipuzkoako Foru Aldundiak suhiltzaileen zerbitzua modernizatzeko eta egonkortzeko "Gipuzkoa 20-30" bide orria finkatu du txosten batean.\nGipuzkoa eta osatzen duten herriak asko aldatu dira azken hamarkadetan, eta suhiltzaileen zerbitzuak ere izan du bere garapena. Errepideak, suteak, bizi leku aldaketak, enpresen egoerak eta abar. Aldagai horiek guztiak kontuan izanda, 80ko hamarkadatik indarrean zegoen zerbitzua berpentsatzea eta birmoldatzea derrigorrezko kontua zen.\nLanketa hori guztia gauzatzeko ezinbestekoak izan dira datu estatistikoak, zerbitzuaren beraren bilakaera eta, batez ere, suhiltzaileen parte hartzea.\nZerbitzu horrek duen garrantziaz jabetuta, beharrezkoa zen agente guztien parte hartzea diseinu eta garatu beharreko ekintzetan. Hori hala izanda, denen ideiak eta gogoetak izan dira kontuan, eta orain dela gutxi Gipuzkoako Batzar Nagusietan babestutako dokumentuak jasotzen ditu horiek guztiak.\nGipuzkoa 20-30 egitasmoak lurralde osoan suhiltzaileen zerbitzua hobetu eta eraginkorrago egingo du, ekintza eta ekimen guztiak finkatuta baitaude. Giza baliabide gehiago, eraikuntza egokiagoak eta inbertsio handiagoak ekarriko dizkio lurralde osoari, bizilekua edozein dela ere.\n1.- Azpeitiko osoko bilkurak bat egiten du suhiltzaileen zerbitzua hobetzeko burutu den Gipuzkoa 20-30 dokumentuarekin.\n2.- Azpeitiko osoko bilkurak Gipuzkoako Foru Aldundiari eskatzen dio suhiltzaileen zerbitzuak udalerrian kalitatezkoa izaten jarraitu dezala eta aurreikusita dauden hobekuntza guztiak burutu ditzala.\n3.- Azpeitiko osoko bilkurak Gipuzkoako Foru Aldundiari eskatzen dio, dokumentuan aurreikusita dagoen bezala, giza baliabide gehiago jartzeko eta, horretarako, zerbitzuan adierazi diren Lan Eskaintza Publiko berriak garatzen jarraitzeko.\n4.- Azpeitiko osoko bilkurak, zerbitzu honek duen garrantziaz jabetuta, egon daitezkeen eztabaida eta ideia trukaketak modu egokian bideratzea eskatzen die agente guztiei, demagogia eta gehiegikeriak alde batera utzita.


Read more about GARA: Trabajadores de la productora K2000 exigen la readmisión de los catorce despedidos\nLAB-EITBk Prentsaurrekoan irakurritako testua\nRead more about BERRIA: EITB taldearen objektibotasun eta pluraltasun falta salatu du LABek\nRead more about Baionako EITBko langileekin elkartasuna!\nAr, 2009/12/15 - 00:00 — Nagusia\nNabaria da azken hilabete hauetan EITBk hartu duen norabidea ez dela kasualitatea, eta pentsamendu nazionalistatik diseinatutako estrategia bati erantzuten diola, nazionalista espainoletik noski. Horrela PSOEren EAEko sukurtsalak, bere bidelaguna den PPrekin, aspaldi kritikatzen zutena aldatzeko asmoarekin etorri zaigu. Hasieran zalantza baldin bazen emeki emeki ala era trakets eta baldar batetan egingo ote zuten, lehen aukerarekin hasi eta bigarrenarekin jarraitzea erabaki dutela garbi ikusten da.\n· Kartela A3\nRead more about EITB behingoz konpon dezagun\nRead more about Jazarpen sindikala EITBn\nEITB KONTRATEN TXOSTENA.pdf\nRead more about EITBren “NEW STYLE”: Arlo Publikoarekin lagunkeria eta prekarietatea batetik, kontrola eta kontrol falta bestetik.\nRead more about Maialen Zuazo, ETBko langilea, atxilotuta


Santiagotarrak elkarteko Naroa Zubimendi arraunlariak Europako Txapelketa Jubenilean parte hartuko du – Irunero\nArgazkiaren iturria: Santiagotarrak\nNaroa Zubimendi Santiagotarrak elkarteko arraunlariak Europako Txapelketa Jubenilean parte hartuko du. Txapelketa Belgraden (Serbia) egingo da irailaren 26 eta 27 artean. Zubimendi banku mugikorrean lehiatuko da Espainiako selekzioarekin batera.\nUztailaren 11tik aurrera Naroa Zubimendi Bañolasen kontzentraturik egon da Espainiako selekzioarekin batera, Castrello do Miñon (Ourense) entrenatzeko. Bertan kontzentratutako nesken artean “trials” proben ostean, Naroa Zubimendik Olivia Castillo Sevillako Kluba Nautikoko arraunlariarekin batera Espainiako selekzioaren lemazainik gabeko ontzi bikoitz femeninoan lehiatuko da. Zentzu honetan azpimarratzeko da bi arraunlariak jubenil kategorian lehen urteko arraunlariak direla. Selekzioa irailaren 23an Serbiara iritsiko da bertan entrenatu eta Belgradko arraunketa-eremura egokitzeko.\nTxapelketan klub irundarreko arraunlaria Errumania, Errusia edo Frantzia bezalako nazionalitate ezberdinak dauzkaten beste 7 ontziren aurka lehiatuko da. Espainiako selekzioa ordezkatzeko hautatuak izan diren 18 kirolarietatik bi gipuzkoarrak dira: Naroa Zubimendi Santiagotarrak elkartetik eta Ander Balda Ur kirolak elkartetik.\nPosted in KirolakTagged Arrauna, Europako Txapelketa, irun, irunero, kirolak, Santiagotarrak


Azken bideoak: Grebak | Hamaika Telebista\nAzken bideoak: Grebak\nArabako ehunka nekazari eta abeltzainek lehen sektorearen etorkizuna aldarrikatu dute Gasteizen\nBidezko prezioen faltak, ustiategien errentagarritasun-krisi larriak eta merkataritza-oztopoak ezartzeak protestetara bultzatzen dituztela adierazi dute. Helburu nagusi bat daukate: bete lanetik bizitzea.\nEusko Jaurlaritzak %100eko gutxiengo zerbitzuak ezarri dizkie EHUko garbiketako grebalariei\nKoronabirus izurritearen aurrean, osasun publikoa ezarri da agindurako irizpide gisa. Hala ere, erantzukizuna eskatu diote Jaurlaritzari, greba eskubidea kentzeagatik eta egoeraren arriskuagatik. Sinbolikoki bada ere, ez dute greba bertan behera utzi. Alabaina, erantzukizunez eta osasun publikoa bermatzeko, momentuz lanpostuetara bueltatuko dira garbitzaileak.\nMikel Etxebarria (ELA): “Langileen eskubideak defendatzea ez da sekula delitua izango”\nHiru langilek deklaratu dute gaur, martxoaren 11an, Bilboko Justizia Jauregian Bizkaiko metalak burututako greben harira. Bizkaiko metalean 10 greba egin ziren beste hainbat mobilizaziorekin batera. Gehiengo sindikalak Bizkaiko metaleko grebalariekin eginiko agerraldian azaldu legez, borroka horren ondorio gisa, guztira 15 langile daude inputatuak eta hainbat isun eta zigor ekonomiko jarri dira, kasu batzuetan Mozal Legea aplikatu delako. Sindikatuek salatu dutenez, borroka eredugarria gauzatu duten langileen lanari aipua kendu nahi diote.\nBost asteko greba hasi dute EHUk azpikontratatutako garbitzaileek\nUnibertsitateak eta Hezkuntza Sailak azpikontratatutako langileak dira, Eusko Jaurlaritzaren garbiketa-langileek dituzten baldintzak izatea eskatzen dute. Izan ere, azken hauen soldatarekin alderatuz %13 gutxiago kobratzen dutenak. CCOO, LAB, ELA eta ESK sindikatuek osatutako mahaia bost urtez aritu da negoziatzen patronalekin, urtarrilean, hauek mahaira joateri utzi diotenera arte. Gaineratu dute, Hezkuntza Saileko garbitzaileek gehienez 1.420 metro garbitzen dituztela egunean eta azpikontratatutako langileek 2.500. Soldata eta lan zamari partzialtasuna gehitu behar zaie. Leioako Campusean hasi dute bost asteko greba, baina toki gehiagotan egongo direla nabarmendu dute.


«Etxean geldituta bakar-bakarrik laguntzen ditugu bertzeak, ez da hain zaila» - Malerreka - Erran.eus\n«Etxean geldituta bakar-bakarrik laguntzen ditugu bertzeak, ez da hain zaila»\nTtipi-Ttapa 2020-04-01 14:00\nEtxealdira ongi eta umorez egokitzen ari da Niko Mindegia eskubaloi jokalaria Polonian.\nNiko Mindegia, Doneztebeko eskubaloi jokalaria Polonian etxealdian\nPoloniako Wisla Plock taldean ari da Niko Mindegia eskubaloi jokalari doneztebearra. Errekako harrobitik ateria, bere herritarrek berriki ikusteko aukera izan zuten Irungo Artalekun, Bidasoaren kontrako Europako txapelketako kanporaketan. Mindegiaren taldeak egin zuen aitzinera, baina gaur egungo egoera ikusita ezin jakin txapelketak aitzinera eginen duen. Niko Mindegia bera ere Poloniako bere etxean dago, ezin ateraz. Hango liga bukatutzat eman dute eta bigarren izan da bere taldea, Kielce taldearen gibeletik.\nNiko Mindegiak aipatu digunez, «Polonian daukagun egoera ez da hor daukazuena bezain larria, kasu guttiago daude, baina birus honekin inoiz ez dakizu. Nik etxean gelditzea erabaki dut azken bi asteetan, nahiz eta hori, orain arte ez den derrigorrezkoa izan Polonian. Orain arte atletismo estadio batera ateratzen ahal ginen laister egitera eta entrenamentuak mantentzen genituen. Gaurtik aitzinera zorrotzagoa izanen dela aipatu digute, gehiago kontrolatuko dutela, han bezalako egoera. 3.000 kasu baieztatu dituzte hemen. Halere, egunero 80-100 bat lagun kutsatzen dira, baina horrek ere goiti jo dezake tiroa bezala, beraz, prebentzioa eta pazientzia».\nMindegiaren ustez, osasun zerbitzuen egoera dela eta, «Poloniako hilkortasun-tasa Euskal Herrikoa baino handiagoa izan daiteke. Hor, osasun arloan hagitzez hobe zaudete, nahiz eta murrizketek eragina izan duten. Halere, egia da kasuak lehenago detektatu eta neurriak lehenago hartu dituztela Polonian eta honela, dena kolapsatzeko arriskua ttikiagoa da».\nMindegiak hurbiletik segitzen du hemengo egoera. «Doneztebe eta inguruan kasuren bat edo bertze bada –dio–, eta lagunengatik eta familiarengatik, badakit kezka badela. Jende axolagabea ere bada, paso egiten duena eta bertzeak baino listoagoa dela uste duena eta horrek min handia eragin dezake». Bere ustez, garbi dago egoera honetan egin behar dena: «Ni ere ipurterre xamarra naiz, baina halere ez zait hain zail egiten etxean gelditzea. Jendea ohartu behar da bertzeak laguntzeko etxean gelditu bertzerik ez duela egin behar, ez da hain zaila. Taldeko gimnasiotik tresna batzuk ekarri eta garajean jarri nituen eta horrela, eguneroko ariketa-errutina batzuk egiten ditut eta irakurri, serieren bat ikusi telebistan… Milaka gauza egin daitezke, bakoitzak bere gustukoa aukeratu eta denbora ahalik eta gehien aprobetxatzeko. Eta familiarekin daudenak, ahalik eta gehien familiarekin egoteko aprobetxatzea, hori bai faltan sumatzen dut», aipatu digu Mindegiak.\nDenbora eskasiarengatik egunerokotasunean egin ezin genituen gauzak egitea da etxealdia arintzeko Mindegiaren aholkua: «Zenbat aldiz erran ote dugu ez dugula deus egiteko astirik. Orain aprobetxatu dezakegu. Txipa aldatzea kostatzen da, baina horrela guttiago agobiatzen zara. Niri funtzionatzen dit eta horregatik ongi xamar egokitu naiz».\nNiko Mindegia Artalekun, Errekako zaleei begira


Bizkaiko zaborren formula • ZUZEU\n(Pello Zubiriak Argia-ko Xehe blogean argitaratutako artikulua da hau, hemen jatorrizkoa)\nBerrian Maite Asensio Lozanok bildu duenez, “Azpiegiturak teknologia ‘modernoena’ erabiliko duela nabarmendu du ahaldun nagusiak. Hala, ‘inbidia emateko moduko’ instalazioa dela gaineratu du, Gipuzkoako bizilagunei begiratuta: ‘Beste batzuek gurako lukete guk arlo honetan lortu dugun maila lortzea. Hemendik ez oso urrun, oraindik ez dakite zer egin biltzen duten zaborrarekin’”.\nHondakinez zerbait irakurri duenak badaki etxeetatik zaborrak ondo berezita ez biltzekotan,Ecoparque formula dela errauste plantei janari hobea emateko modua, hala dira Katalunian eta hala izanen dira Baionan bezala Bilbon. Funtsean, etxeetako hondakinen %40 baino gehiago den organikoa (txarri-jana) lehortzeko. Organiko bustiak berotze ahalmena kentzen dio zaborrari, paperak ondo erretzen dira, plastikoek bero handia ematen dute, zapi eta oihalek ere bai, baina organikoa hezea da. Tratatu dezagun zaborra organikoa lehortzeko, bide batez ahal den gasa kenduz, eta zaborrari berotze ahalmena handitu diogu.\nBizkaia, errauskailua, errausketa, hondakinak, tmb, zabalgarbi, zaborra\n2 pentsamendu “Bizkaiko zaborren formula”-ri buruz\nElorri_Z 2013-02-21 12:41\nRT @zuzeu: ‘Bizkaiko zaborren formula’ http://t.co/Xtdc3DfHm5 Pello Zubiriak idatzia.\nmarianbeitia 2013-02-21 13:02


Ayuntamiento de Lekeitio - ELKARBIZITZA LAN TALDEA\nELKARBIZITZA LAN TALDEA\nLekeitioko herria osatzen dugun bizilagunen artean jatorri aniztasuna dago. Herria hainbat herrialde ezberdinetako jatorria duten pertsonek osatzen dute eta aberastasun horri fruitua atera asmoz Lekeitioko udalak 2015eko urrian, elkarbizitzarako egitasmo parte-hartzailea jarri zuen martxan.\nEgitasmo horretatik lekeitiarrak eta atzerritarrak osatutako lan talde bat sortu zen eta hainbat ekintza antolatzen ditu besteak beste "Bizilagun programa", laster kaleratuko den atzerritarrei zuzendutako informazio triptikoa, txutxumutxuak desmontatzeko sketxak etab.\nLan taldea hileko azken ostegunetan batzen da 18:30etan Udaletxean eta zabalik dago ekarpenak egin nahi dituen herritar orori. Lan taldeak atzerritarren harrera eta informazio gune bat izateko helburua ere badu.


Aldizkari hau argitaratzen denerako ikasturtearen hondarrean izango gara eta, beraz, balantzeak egiteko sasoian izango gara. Hamaika kontu, amorrazio eta atzerapen izan dugu hilabete hauetan euskararekiko konpromezua ezaguna ez den Parke Jurasiko honetan.\nBeharbada, aurten ez dugu aurreko urteetako zalapartarik egin, ez da KORRIKArik izan, ez EUSKAL JAIrik, baina apalki bada ere gu geurea aurrera ateratzen ahalegindu gara.\nUrteak izan ditu gazi-gozoak eta ikasturteari hasiera politta eman genion: EUSKARA BATZORDEAren aurkezpena bazkari eta guzti, Arestiren gogoratuz Zirrika-Mirrikakoekin batera egindako ekitaldiak, dantza ikastaroa, Bosniako argazki erakusketa, LITERATUR LEHIAKETA, esku artean duzun aldizkari hau,... Beste batzuk, berriz, ezin izan ditugu aurrera eraman (Euskal Jaia, Zuberoako Astea) etxe santu honetan diru laguntzak urriak izateaz gain ikastaroa amaitu arte ez baititugu jasoko eta badakizue horrek zer dakarren...\nHorrelakoetan, ordea, badakizue zer esaten den, ongi esanak gogoan hartu eta gaizki esanak (gure kasuan "esan gabekoak") ahaztu.\nGogoeta egin deza...\nIkasturtean barrena hamaika gora behera izan ohi da etxetzar honetan eta aurtengoan ere ohitura "onak" ez dira galdu. Guztioi dagokigu, bertan gauden neurrian, honetaz kezkatzea, euskara eta euskal kulturaren etorkizunari dagokionez batez ere ("E.H.U."n baldin bagaude behintzat).\nLehen dirua urri eta hura berandu ematen dutela esan dizuegu. Alegia, diru apurrak ikasturte amaieran jasotzen ditugula. Nola arraio nahi dute guk ezer antolatzea (ala ez dute nahi?) erreztasunak eman beharrean oztopoak jarriaz?\nIkasketa plan berriak zirela eta iaz beldur ginen ez ote zen Euskal Adarra kaltetua gertatuko, egin diogun jarraipena kontuan hartuaz neurri haundi batean eskaintzari eutsi zaiola ikusi ahal izan dugu, ez beti ordea, murrizketak egiteko orduan euskal adarreko ikasleak gertatu dira kaltetuak —berriro ere— (Irakaslerik ez, ikasturtea berandu hasi, baldintza desegokitan,...). Horixe gertatu zaie historiako ikasleei, edo "bigarren" —adarra jotzeko asmoz jarria ote?— hizkuntza ikasten dutenei (ikasle euskaldun mordoa egon arren irakasle euskaldunik ez hauentzat). Hori da aurten gertatu dena eta datorren urtean arazoa bikoiztu egin daiteke ikasleak zikloan aurrera goazen neurrian, ERNE EGON BEHARRA DAUKAGU ETA BEHAR DEN GUZTIA SALATU.\nEuskaldunon eskubideak zirt eta zart batez murriztu ondoren bada etxe honetan hemendik etekin oparoagoa atera nahi duenik euskaldunon kaltetan. Euskal Adarraren aukerak murriztu ondoren —eta ondorioz ikasleak gutxitu— matrikulazioak behera egin omen du, bejondeiela!; horra hor Colon berriak!; benetan zuzena argumentua.\nEzin dugu ahaztu, oraindik ere, eta unibertsitateak araututakoari jaramonik egin gabe, euskarak gutxietsia jarraitzen duela, antza denez zenbait irakasle, arduradun eta departamentu oraindik ez dira ohartu euskara "ere" ofiziala dela eta ondorioz ezinbestekoa. "Humanitateak" irakasten diren fakultate honetan gehiegi dira halakoak, gehiengoaren eta pragmatikotasun demokratikoaren izenean euskal kultura lurrarekin berdindu nahi dutenak. Unibertsitate honek normalizatu (ala mortalizatu?) behar al du euskara elkarte autonomo honetan?\nBeldur gara ez ote dugun jai honekin.


Home > Noticias de Bodegas Ondalán > 40º aniversario de la ikastola San Bizente en Bodegas Ondalán\nPosted at 14:44h in Noticias de Bodegas Ondalán\tby\tJosean PRUEBAS\nSAN BIZENTE IKASTOLAREN 40. URTEURRENA, ONDALANEN\n14:15tan zen zita, eta bertara hurbildu ginen hainbat lagun, San Bizente Ikastolaren 40.urteurrena ospatzera, Txandrio Bertso eskolak eta Oiongo Gazteak antolatutako bertso bazkariaz gozatzeko asmoz.\nEderrak zeuden patatak txorizoakin eta txuletilak, etxeko giroan, Ondalan ardo gozoaz busti baino lehen, upategi familiar honi bisita egiteko aukera eduki genuen. Mari Carmenek gerturatu gintuen mahatsondoen mundu honetara apur bat gehiago, horrela jakin genuen bazkarian dastatutako ardoak nola sortzen dituzten. Mahastietan hasten den abentura, euren esfortsuaz eta lanez nola ateratzen duten aurrera, mahai gainean eduki arte.\nBazkal osteko saioa ere etxe giroan izan zen, kanpotik etorritako Miren Artetxe, Andoni Egaña eta Ohiane Perea bertsolariekin saio polit eta txukunarekin Ikastolaren jaiotza eta ibilbidea gogoratu genuen, beste gai batzuen artean.\nEderki pasa genuen, gustura egon ginen eta bukatu zelako penaz, Oiongo Gazteak elkarteko kideek eskusoinuz eta panderoz agurra eman zioten egunari, eskerrik asko eta hurren arte!!


Tene Mujika Bekak bi ikerketa saritu ditu | Nontzeberri\nHasiera/LITERATURA/Tene Mujika Bekak bi ikerketa saritu ditu\nDebako Udalak eta Elkar argitaletxeak antolaturiko bekak Euskal Herriko historia hurbilaz idazteko ez-fikziozko proiektuak saritzen ditu, eta aurten ekimenak bi ikerlan sarituko ditu. Batetik, Jon Abrilek emakumeen lanbideei buruzko ikerketa bat egingo du, eta bestetik, Erika Lagomak eta Estitxu Fernandezek amatasunari eta feminismoari buruzko elkarrizketa-sorta bat landuko dute.\nIdurre Eskisabelek, Imanol Muruak eta Elixabete Garmendiak osatutako epaimahaiak bi lani eman die saria “ex-aequo”, eta bitan banatu ordez bikoizteko erabakia hartu du Debako Udalak: 6.000 euro irabazle bakoitzarentzat.\nOrain urtebeteko epea izango dute irabazleek lana burutzeko, eta 2022an liburu gisa plazaratuko ditu Elkar argitaletxeak.\nErika Lagoma Pombar (Lesaka, 1981) eta Estitxu Fernandez Maritxalar (Lesaka, 1975) bikoteak “amatasun disidente eta feministak erakutsi nahi dituzten elkarrizketa-sorta bat” onduko dute. “Amaren irudi patriarkal estereotipatuaz gaindi, eta superwoman-en amatasun neoliberaletik urruti, egungo sistema zalantzan jarri nahi duten ama izateko modu desberdinak: askotarikoak, errebeldeak, kontraesanei uko egiten ez dietenak. Hamaika bizipen, hamaika praktika, hamaika esperientzia. Eta horien ondoan, beren aitatasuna feminismotik bizi nahi duten bi gizonezkoren kasuak”.\nJon Abril Olaetxeak (Bera, 1975) Euskal Herrian barna emakumeek izan dituzten lanbideen erakuspen zabal bat eskainiko du Ezkutatutako eskuak: emakume langileak gerra ondoko Euskal Herrian proiektuarekin. Lan horretan hamaika lanbide erakutsiko ditu gure geografian zehar: “meatzariak Gallartan, galletagileak Bilbon, kontserbagileak Ondarroan eta Lodosan, metalurgiakoak Gasteizen, ehungintzakoak Bergaran, zigarrogileak Donostian, portuko langileak Pasaian, paper-fabrikakoak Atarrabian, neskameak Lapurdiko kostan, Seaskako lehenengo irakasleak Iparraldean, espartingileak Zuberoan”.


"Gustatzen zaigun kirola egiten dugu eta meritua dela esaten dute… ba gustura" - Lakuntza - Guaixe.eus\nMaider Betelu Ganboa 2019-11-29 11:41\nPello Ruiz Vignemalen, gustukoen duen mendian.\nPello Ruiz Bordegarai, Lakuntza. Nafarroako Gobernuaren 2019ko Kirol Merituari Zilarrezko Domina, 50 urte baino gehiagotan mendizaletasuna sustatzeagatik\nOso gustura, pozik; ez duzu inoiz pentsatzen horrelako gauza bat inoiz etorriko denik. Gustatzen zaigun kirola egin dugu eta meritua dela esaten dute... ba gustura. Beste mendizale batzuk ere aurretik jaso izan dute domina; iaz Peio Alzuetak, esaterako, hil ondoren eman zioten senitartekoei, gero Miguel Angel Ulaiar mendizaleak ere... Sakanako Mendizaleak taldeak ere sari bat jaso zuen Nafarroako Gobernuaren eskutik, 1992an, euskara lantzeagatik.\nSaria eman dizute 50 urte baino gehiago daramatzazulako Sakanan mendizaletasuna sustatzen eta antolatzen. Horrenbeste urte?\nBai. Jaiotzez Lemoakoa naiz, baina 18 urte nituela etorri nintzen Lakuntzara, lanera. Berehala Lakuntzako Lagun Artea futbol taldean hasi nintzen jokatzen. Ni astero Beriainera igotzen nintzen, ez zelako posible autoarekin puntaraino igotzea autorik ez zegoelako. Lakuntzako lagunekin mendira joaten hasi ginen, gero Altsasuko batzuekin elkartzen hasi ginen, horrela hasi ginen mendian.\nBerez ez zenuten mendi talderik orduan. Zein klubekin zeundeten federatuta?\nLehenengo federatu nintzen tokia izan zen Anaitasuna, Iruñean. Otxoa, Barragan eta Altsasuko mendizale lagun haiek Iruñakoekin ibiltzen ziren asko eta horregatik haiekin federatu ginen. Gero Irurtzungo Iratxon federatu nintzen, beranduago Etxarri Aranazko Udaberrin, eta egun Zabalarten nago federatuta, Lakuntzako taldean.\nNoiz sortu zen Sakanako Mendizaleak taldea?\nMendian koadrilaka edo klubeka ibiltzen ginen orduan, bakoitza bere aldetik. Kotxean joaten ginen eta mendira igo eta jaitsi toki berdinetik egin behar genuen, kotxea hartzeko. Autobusak leku batean uzten zaitu, mendira igo eta beste bailara batera jaitsi zaitezke. Eta pentsatu genuen polita litzatekeela hilean behin Sakanan autobus bat ateratzea, mendi zeharkaldiak egiteko. Sakanako mendi klubak bildu eta horrela sortu zen Sakanako Mendizaleak taldea. Lehenengo autobusa 1985ean atera genuen, abenduan. 34 urte egingo ditu taldeak abenduan.\nHortaz, klub talde ezberdinen arteko koordinakundea da Sakanako Mendizaleak taldea.\nBai. Urtero egiten dugu bilera bat hurrengo urteko egutegia prestatzeko. Zein mendi edo zeharkaldi egingo ditugun, zein datetan, nork hartu behar dituen ardurak eta beste zehazten dugu. Aurtengoa larunbatean egingo dugu, azaroaren 30ean, Lakuntzako Pertza elkartean. Urteko balantzea egingo dugu, 2020ko egutegia prestatu… Nafarroako Gobernutik diru-laguntza txiki bat jasotzen dugu eta horretarako memoria, aurrekontuak eta beste aurkeztu behar ditugu.\nZu Sakanako Mendizaleak taldeko presidente izan zara, ezta Pello?\nBai, eta segitzen dut. Juntan 20-21 urte daramatzat eta presidente 18 urte. Badakizu, lan eta buruhausteak dituenez, inork ez du nahi. Noizbehinka kargua mahai gainean jartzen dut ea nork hartzen duen, baina esaten didate: "zuk ongi egiten duzu... segi aurrera". Eta tira...\nHortaz, zure taldekideen konfiantza osoa duzu...\nBai (kar, kar...) Primeran daramagu. Komunikazio gehienak whattsapez egiten ditugu, euskaraz eta gazteleraz, eta hor ibiltzen gara.\nZer moduz irteerak? Talde majoa zaudete?\nAutobusa ateratzeko 20 pertsonako minimoa bete behar dugu, eta gehienetan hortik gora gaude. Duela bi hilabete 60 kide joan ginen Pello Altzuetari Arangoitin egin genion omenaldira. Normalean 25-35 inguru joaten gara, eguraldiaren arabera.\nDuela 30-45 urte, Lakuntzan, haur txikiekin kanpaldiak egiten zenituzten. Zuendako ardura handia zen, ezta?\nNik orain pentsatzen dut ez ote geunden pixkat erotuta. Orain ikusten diren gauzekin, igual kartzelan egongo nintzateke (kar, kar...). Zenbat haur eraman ditudan mendira, guraso gabe. Bateonbat etortzen zen laguntzera baina igual 10-14 haur hartu eta Pirinioetara, Belaguara... joaten ginen. Orduan kanpinik ere ez zegoen. Belaguara joateko Lakuntzako udaletxetik Izabako udaletxera eskatzen genuen baimena, eta baimena jasotzen genuen, denda jartzeko. Oso ongi pasatzen genuen. Izabatik Linza aldera, Belabarze bailaran egoten ginen. Hiru Erregeen Mahaia (2.446 m), Ezkaurre (2.045 m) eta mendi horiek egiten genituen haur koxkorrenekin. Eta tarea zuten mendiak ziren, eh?\nEta ongi ibiltzen ziren haurrak?\nHaurrak koadrilan doazenean ongi moldatzen dira, ez dute inor behar. Gurasoekin baino hobe ibiltzen dira. Gu egoten ginen zaintzaile moduan, baina beraien artean moldatzen ziren. Tarteka negarren bat egiten zuten, baina problemarik gabe. Santa Marinan, Aralarren, Adi azpian... kanpaldi asko egin ditugu. Nire alabekin batera inguratzen zirenak, denak, hartzen nituen.\nZein da igo duzun mendirik altuena?\nMulhacem (3.482 m), Sierra Nevadan.\nEta gustokoena duzuna?\nPolitena niretzat Vignemale da (3.298 m). Pirinioetan dago, Lourdesetik joanda. Igoera Gavarnietik eginda bikaina da. Glaziar elegante batzuk ditu, harkaitza bezain gogorrak dira.\nHara bueltatuko zara?\nUff.. Urte asko ditut eta hauspoa txikitzen ari da (kar, kar...). Aldaka ebakuntzatik ongi osatu naiz, minik ez dut eta mendira joaten naiz, astean pare bat aldiz eta autobuseko irteerekin, baina mantsoago, eh? 72 urte egin behar ditut hemendik hilabete pare batera eta ez dakit noiz arte jarraituko dugun martxa hau.\nAbenduan zita garrantzitsua duzue mendizaleek Aralarren, Mendigoizale Eguna, aurten abenduaren 22an izanen dena.\nIruñekoak hasi ziren antolatzen, mendizale batzuk hil zirelako eta omenaldia egiteko. Eta errotu zen, eta urtero goaz mendi klubetatik. Meza, auzatea eta musika egoten da eta aspaldiko lagun eta ezagunekin egoten gara. Beteranoak gara gehienak, gazteak ez dira sartzen horrenbeste egun eta kontu hauetan.\nGazteak mendian bere kabuz ibiltzen dira gehiago..\nAldaketa egon da. Guk mendia bizitzeko eta ulertzeko beste martxa bat dugu eta genuen, lasaiagoa. Ildo honetan, Mankomunitateak Monterapia izeneko saioa antolatu du Lakuntzan.\nBai, abenduaren 14an izango da, goizeko 10:00etan, Lakuntzako kultur etxean, Monterapia hitzaldia eta mendi buelta...\nJuanjo Garbizu mendizaleak liburu bat idatzi du "Monterapia" izenekoa, eta liburua aurkeztuko du. Finean, betiko mendigoizaleen filosofia aldarrikatzen du. Han bilduko gara eta nahi duena gerturatu dadila, polita izango da. Ondoren paseoa egingo dugu.\n50 urte baino gehiago mendian Pello; segi zaletasunaz gozatzen!\nMilesker! Oroigarria bistan jarri beharko dugu, toki polit batean! Lehendik ere baditugu dominak, Finalistetan banatzen genituenak... Orain ez da hori egiten, gauza horiek galduta ditugu. Dena izan behar da profesionalagoa: monitoreak… Beste garai batzuk dira.\nPello Ruiz: "Guk mendia bizitzeko eta ulertzeko beste modu bat dugu"\nMaider Betelu Ganboa 2019 abe 02 Lakuntza\nPello Ruiz Bordegarai lakuntzarra Sakanako Mendizaleak Taldeko presidentea da. Nafarroako Gobernuaren 2019ko Kirol Merituari Zilarrezko Domina jaso...\nMaider Betelu Ganboa 2019 aza 29 Altsasu\nMikel Urrestarazu Zabalo pilota-epailea, Altsasu. Nafarroako Gobernuaren 2019ko Kirol Merituari Zilarrezko Domina, 1975 urtetik pilota-epaile izan ...